Didi Be Woana Nu Nyui Aɖe Ame\nBe woabu nunana nyui aɖe si woana ame wòadze eŋu ŋu la mele bɔbɔe kura o. Nyateƒeae nye be ame si wona nui lae akpɔ asixɔxɔ si le eŋu. Eye nu si ame aɖe abu be enyo la madze ame bubu ya ŋu o.\nLe kpɔɖeŋu me, sɔhɛ aɖe ade asixɔxɔ elektrɔnikmɔ̃ siwo to fifia si wonae la ŋu ŋutɔ. Le ame tsitsi ya gome la, ɖewohĩ ade asixɔxɔ nu vevi aɖe si le ƒomea me tso wo tɔgbuiwo ŋɔli si wotsɔ nɛ la ŋu ŋutɔ. Le dukɔ aɖewo me la, nunana si ŋu ame tsitsiwo kple ɖeviwo siaa kpɔa dzidzɔ ɖo wue nye ga, ale be woawo ŋutɔ natsɔe awɔ nu si wodi.\nMele bɔbɔe be woanya nu si tututu woana ame aɖe o, gake ame geɖe dzea agbagba be yewoana nu yewoƒe ame vevi aɖe wòadze eŋu. Togbɔ be manɔ bɔbɔe be woake ɖe nunana si asɔ na ame aɖe ŋu o hãa, ne míebu nu vevi aɖewo ŋu do ŋgɔ la, akpe ɖe mía ŋu míanya nu si tututu adze amea ŋu. Mina míade ŋugble le nu ene aɖewo siwo ana míaƒe nunanawo nadze nua xɔla ŋu la ŋu.\nAmea ƒe didiwo. Ŋutsu aɖe si le Belfast, le Ɣedzeƒe Ireland gblɔ be gasɔ aɖe si wotsɔ na ye esi yexɔ ƒe 10 alo 11 lae nye nunana nyuitɔ kekeake si wona ye kpɔ. Nu ka tae? Egblɔ be: “Elabena nu ma tututu dim menɔ ɣemaɣi.” Nya ma fia be nu si dim ame aɖe le ye ana be nunana aɖe nado dzidzɔ nɛ loo alo mado dzidzɔ nɛ o. Eya ta bu ame si nèdi be yeana nui la ŋu. Dze agbagba nànya nu si ŋu wòakpɔ dzidzɔ ɖo, elabe nu si dzɔa dzi na ame ye kpɔa ŋusẽ ɖe eƒe didiwo dzi. Le kpɔɖeŋu me, edzɔa dzi na ame siwo si tɔgbuiyɔviwo kple mamayɔviwo le be ɖeviawo nanɔ yewo ŋu. Woƒe didie nye be yewoanɔ yewo viwo kple mamayɔviwo kpɔm edziedzi. Eya ta ne ƒomea wɔ ɖoɖo ɖe mɔkeke ŋu eye wokpe dzila tsitsi siawo hã la, edzɔa dzi na wo wu be woana nunana bubu aɖe wo.\nNu vevi si akpe ɖe mía ŋu míanya nu si dim ame aɖe lee nye be míanye toɖola nyuiwo. Biblia gblɔ be, “ame sia ame naɖe abla le nusese me, nanɔ blewu le nuƒoƒo me.” (Yakobo 1:19) Ne èle dze ɖom kple xɔ̃wòwo kple ƒometɔwo la, ɖo to nyuie nàkpɔ nu siwo dzɔa dzi na wo kple nu siwo medzɔa dzi na wo o. Esia akpe ɖe ŋuwò be nàna nu si anyo wo ŋu la wo.\nAmea ƒe nuhiahiãwo. Ne nunana sue aɖe gɔ̃ hã kpɔ hiahiã vevi aɖe gbɔ na nua xɔla la, ke ade asixɔxɔ eŋu ŋutɔ. Gake aleke nàwɔ anya nu si tututu hiã ame aɖe?\nAdze abe mɔ bɔbɔetɔ si dzi nàto anyae nye be nàbia amea nu si wòhiã alo di ene. Ke hã, le ame geɖe siwo naa nu gome la, esia ana dzidzɔ si nua nala nakpɔ la nabu, elabe adi be nu si tututu yeana amea nanye esi ŋu menya nu tsoe o hafi. Gakpe ɖe eŋu la, ame aɖewo ƒoa nu tso nu siwo dzɔa dzi na wo kple nu siwo medzɔa dzi na wo o ŋu faa, gake zi geɖe la womeƒoa nu tso nu siwo hiã wo la ŋu o.\nEya ta nɔ ŋudzɔ eye nàlé ŋku ɖe nɔnɔme si me amea le ŋu. Ðevie amea nyea, ame tsitsiea, trea, srɔ̃tɔea, ame si gbe srɔ̃ea, ahosiea, ɖe wòle dɔ wɔm alo xɔ dzudzɔ le dɔmea? Ekema bu nunana si akpɔ amea ƒe hiahiã vevi aɖe gbɔ la ŋu.\nBe nànya ame si nèle nua nagee ƒe hiahiãwo la, ɖo dze kple ame siwo nɔ nɔnɔme ma tɔgbi me kpɔ. Woate ŋu agblɔ nu siwo ame mawo tɔgbi hiã si mele nyanya na ame geɖe o la na wò. Esia akpe ɖe ŋuwò be nàna nane si akpɔ hiahiã vevi aɖe gbɔ si mava susu me na ame geɖe o.\nƔeyiɣi si nàna nua. Biblia gblɔ be: “Nya si wogblɔ ɖe egblɔɣi la vivina loo!” (Lododowo 15:23) Mawunyakpukpui sia na míekpɔe be ɣeyiɣi si míagblɔ nya aɖe la le vevie. Nenema kee wòle le míaƒe nuwɔnawo hã gome. Abe ale si ko nya si wogblɔ ɖe egblɔɣi vivia ame si wogblɔe na nu la, nenema kee ne wona nu ame aɖe le ɣeyiɣi nyuitɔ dzi alo le wɔna vevi aɖe wɔɣi la ana wòakpɔ dzidzɔ.\nXɔ̃wò aɖe le srɔ̃ ɖem. Esusɔ vie sɔhɛ aɖe nado le suku. Srɔ̃ŋutsu aɖe le mɔ kpɔm be ye srɔ̃ adzi vi kpuie. Esiawoe nye ɣeyiɣi siwo dzi míate ŋu ana nu amewo la dometɔ ʋɛ aɖewo ko. Ame aɖewo ŋlɔa ŋkeke vevi siwo dzi nu siawo ƒe ɖewo adze le ƒe si gbɔna me la ɖi. Esia kpena ɖe wo ŋu wowɔa ɖoɖo ɖe nunana si asɔ le wɔnaa aɖe dzi ŋu do ŋgɔ. *\nGake menye azã tɔxɛwo dzi koe wòle be míana nu amewo o. Míate ŋu akpɔ dzidzɔ ne míenaa nu amewo ɣesiaɣi. Ke hã, ele be míaɖɔ ŋu ɖo. Le kpɔɖeŋu me, ne menye susu gobii aɖe tae ŋutsu aɖe na nane nyɔnu aɖe o la, ɖewohĩ nyɔnua asusu be ɖe ŋutsua di be yeadi ahiã ye. Gake ne susuae nye ema la, ke nyɔnua mase egɔme bubui o, eye esia mahe kuxiwo vɛ o. Esia ta ele be míabu nya vevi bubu aɖe ŋu—eyae nye susu si le nua nala si.\nSusu si le nua nala si. Abe ale si wòdze le kpɔɖeŋu si ŋu míeƒo nu tsoe va yi me ene la, anyo be nàbu eŋu kpɔ be ɖe nua xɔla ase susu si tae nèna nuae gɔme bubui hã. Azɔ hã, anyo be nua nala hã nabu susu si tae wòle nua nam la ŋu. Togbɔ be ame akpa gãtɔ akpɔe be susu nyui aɖe tae yewona nu ame aɖe hã, eva zu dzizizi na ame geɖe be woana nu le ƒea ƒe ɣeyiɣi aɖewo dzi. Le ame bubuwo gome la, wonaa nu amewo kple susu be woawɔ nu ɖe yewo ŋu nyuie alo be woawo hã woaɖo eteƒe na yewo.\nAleke nàwɔ anya be susu nyui ye le ye si yetsɔ le nu nam amewo? Biblia gblɔ be: “Miwɔ miaƒe nuwo katã le lɔlɔ̃ me.” (1 Korintotɔwo 16:14) Ne lɔlɔ̃ akuakua ye ʋã wò hafi nèna nu ame aɖe la, wò nunana ado dzidzɔ na exɔla, eye esia ana nàkpɔ dzidzɔ si le nunana ame tso dzi me faa la me. Ne èna nu tso dzi me faa la, ana mía Fofo si le dziƒo hã nakpɔ dzidzɔ. Apostolo Paulo kafu Kristotɔ siwo nɔ blema Korinto le esi wona nu kple dzidzɔ tso dzi me tsɔ kpe asi ɖe wo nɔvi Kristotɔ siwo nɔ Yudea la ŋu. Paulo gblɔ na wo be: “Ame si naa nu kple dzidzɔ lae Mawu lɔ̃na.”—2 Korintotɔwo 9:7.\nNe míede ŋugble le nu siwo ŋu míeƒo nu tsoe va yi ŋu la, akpe ɖe mía ŋu be míana nu siwo ado dzidzɔ na amewo la wo. Nu siawo siwo me míedzro kple nu bubuwoe nye nu siwo ʋã Mawu wòwɔ ɖoɖo eye wòna nunana gãtɔ kekeake amegbetɔwo la ƒe akpa aɖe. Míele kpewòm be nàxlẽ nu tso nu si nunana gã sia nye la ŋu le nyati si kplɔ esia ɖo la me.\n^ mm. 13 Ame aɖewo hã naa nu amewo le dzigbezãwo kple dukɔa ƒe azãwo dzi. Ke hã nu siwo yia edzi le azã siawo dometɔ geɖe ɖuɣi la mewɔ ɖeka kple Biblia ƒe nufiafiawo o. Kpɔ nyati si nye “Exlẽlawo Bia Be—Kristotɔwo Ƒe Azãe Kristmas Nyea?” si dze le magazine sia me.


2 Korintotɔwo 8 | Biblia Le Internet Dzi | Xexe Yeye Gɔmeɖeɖe (1984)\nGBE BUBU Afrikaans Albanian Amerika Tokunɔgbe Amharic Arabic Armenian Armenian (West) Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Toba) Bicol Bislama Brazil Tokunɔgbe Britain Tokunɔgbe Bulgarian Cambodian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitumbuka Cibemba Croatian Cubeo Czech Dangme Danish Drehu Dutch Efik Emberá (Dziehetɔ) Estonian Eŋlisi Eʋegbe Fijian Finnish Franse Ga Georgian German Germany Tokunɔgbe Greek Guambiano Guarani Gujarati Gun Haitian Creole Hebrew Hiligaynon Hindi Hiri Motu Hungarian Icelandic Igbo Iloko Indonesian Inga Isoko Israel Tokunɔgbe Italian Japanese Javanese Kabiye Kannada Kazakh Kikamba Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korea Tokunɔgbe Korean Kwanyama Laotian Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Mapudungun Marathi Marshallese Maya Moore Myanmar Ndebele Ndebele (Zimbabwe) Nepali Nias Norwegian Nyaneka Nzema Oromo Ossetian Otetela Pangasinan Papiamento (Curaçao) Pennsylvania German Persian Poland Tokunɔgbe Polish Ponapean Portuguese Portuguese (Portugal) Punjabi Páez Quebec Tokunɔgbe Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Samoan Sango Sena Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tajiki Tamil Tatar Telugu Tetun Dili Thai Tigrinya Tiv Tok Pisin Tongan Tshiluba Tshwa Tsonga Turkish Turkmen Tuvaluan Twi Tzotzil Uighur (Cyrillic) Ukrainian Umbundu Urdu Uzbek Venda Vietnamese Wallisian Waray-Waray Wayuunaiki Xavante Xhosa Yoruba Zapotec (Isthmus) Zulu\n8 Ke nɔviwo, míana mianya Mawu ƒe amenuveve, si wòna hame siwo le Makedonia, 2 be le dodokpɔ gã aɖe si va wo dzi esime wonɔ fukpekpe me tom me la, wokpɔ dzidzɔ manyagblɔ hewɔ dɔmenyonunana geɖe, togbɔ be woda ahe kolikoli hã. 3 Elabena wowɔ esia le woƒe ŋutete nu, ɛ̃, mele ɖase ɖim be, wowɔe wògbɔ woƒe ŋutete ŋu gɔ̃ hã, 4 esi wotso le wo ɖokui si nɔ kukuɖeɖe dzi na mí vevie, be míana mɔnukpɔkpɔ yewo yewoana nu dɔmenyotɔe, eye be yewoakpɔ gome le subɔsubɔdɔ si wɔm wonɔ na ame kɔkɔewo la me. 5 Eye menye ale si míekpɔ mɔ nɛ la ɖeɖe ko o, ke boŋ wotsɔ wo ɖokui na Aƒetɔ la gbã, kple míawo hã to Mawu ƒe lɔlɔ̃nu me. 6 Esia na míede dzi ƒo na Tito be, esi wònye eyae nye ame si dze egɔme xoxo le mia dome la, ele be wòawu miaƒe dɔmenyonunana la nu ƒoƒoƒu nu. 7 Ke hã, abe ale si miegba go le nuwo katã me, le xɔse kple nya kple sidzedze kple veviedodo katã kpakple lɔlɔ̃ sia si míeɖe fia mi me ene la, migba go le dɔmenyonunana sia hã me. 8 Nyemele egblɔm abe see wònye dem mele na mi ene o, ke boŋ le esi menya ame bubuwo ƒe veviedodo, eye be mado miaƒe lɔlɔ̃ ƒe vavãnyenye kpɔ tae. 9 Elabena mienya mía Aƒetɔ Yesu Kristo ƒe amenuveve la be, togbɔ be kesinɔtɔ wònye hã la, eva zu ame dahe le mia ta, bene miato eƒe ahedada me azu kesinɔtɔwo. 10 Eye mele susu aɖe dom ɖa le esia ŋu: elabena viɖe le nya sia ŋu na mi, elabena ƒe ɖekae nye esia la, menye ɖekoe miedi be yewoawɔe o, ke boŋ miedze egɔme hã; 11 ke azɔ la, miwu ewɔwɔ hã nu, bene ale si ko ewɔwɔ ƒe didia nɔ mia me la, miawu enu hã le nu siwo le mia si la nu. 12 Elabena ne didia nya li ko la, wokpɔa ŋudzedze ɖe eŋu le nu si le ame si la nu, menye le nu si mele ame si o la nu o. 13 Elabena nyemedi be wòanɔ bɔbɔe na ame bubuwo, gake wòasesẽ na miawo ya o; 14 ke boŋ be nuwo nasɔ, eye miaƒe nu siwo sɔ gbɔ tsi edzi la, naxɔ ɖe wo tɔ ƒe mademade teƒe fifia, bene woƒe nu siwo sɔ gbɔ tsi edzi la hã nava xɔ ɖe mia tɔ ƒe mademade teƒe, bene nuwo nasɔ pɛ. 15 Abe ale si woŋlɔe ɖi ene be: “Ame si si nu geɖe le la mekpɔe wògbɔ edzi o, eye ame si si nu geɖe mele o la tɔ mele ʋɛ akpa o.” 16 Ke woada akpe na Mawu, be ena Tito hã do vevie nu ɖe mia ta nenema ke le eƒe dzi me; 17 elabena le nyateƒe me la, ewɔ nu ɖe dzideƒo la nu, gake esi wònye eƒe didi vevi xoxo ta la, etso le eɖokui si dze mɔ gbɔna mia gbɔ. 18 Gake míele nɔviŋutsu aɖe, si ŋuti kafukafu kaka ɖe hamewo katã me le nya nyui la ta la, dɔm ɖa kpe ɖe eŋu. 19 Menye ema ɖeɖe koe o, ke boŋ hameawo tiae hã be wòanye míaƒe mɔzɔhati le dɔmenyonunana sia, si ŋuti dɔ wòle be míawɔ hena Aƒetɔ la ƒe ŋutikɔkɔe la ŋu, bene míaɖo kpe edzi be míele klalo. 20 Ale míele mɔ xem na esia, be ame aɖeke nagakpɔ vodada le mía ŋu le lɔlɔ̃nu faa nunana gbogbo sia, si ŋuti dɔ wɔwɔ wode mía si, la gome o. 21 Elabena “míekpɔa nuwo katã gbɔ le anukwareɖiɖi me, menye le Yehowa ŋkume ɖeɖe ko o, ke boŋ le amegbetɔwo ŋkume hã.” 22 Gawu la, míele mía nɔvi si míedo kpɔ enuenu le nu geɖewo me, eye míekpɔe be edoa vevie nu la dɔm kpe ɖe wo ŋu, eye fifia la, egale vevie dom nu wu le kakaɖedzi gã si le esi ɖe mia ŋu ta. 23 Gake ne ame aɖe abia nya aɖe tso Tito ŋu la, nye zɔhɛ kple hadɔwɔlae wònye le miaƒe nyonyo ta; alo ne mía nɔviŋutsuawo ŋu ye la, apostolowoe wonye na hameawo kple Kristo ƒe ŋutikɔkɔe. 24 Eya ta miɖo kpe lɔlɔ̃ si le mia si, kple nu si me míeƒo adegbe le mia ŋu ɖo la dzi na wo, le hameawo ŋkume.


Dzinyelawo Meka Ðe Dzinye O | Sɔhɛwo Biana Be\nGBE BUBU Afrikaans Albanian Amerika Tokunɔgbe Amharic Arabic Arabic (Lebanon) Armenian Azerbaijani Baoule Bashkir Belize Kriol Bislama Brazil Tokunɔgbe Bulgarian Cambodian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Cibemba Croatian Czech Dangme Danish Dutch Efik Estonian Eŋlisi Eʋegbe Faroese Fijian Finnish Fon Franse Ga Georgian German Greek Gun Haitian Creole Hausa Hebrew Hiligaynon Hindi Hindi (Roman) Hungarian Iban Icelandic Iloko Indonesian Isoko Italian Japanese Kannada Kazakh Kazakh (Arabic) Kikamba Kinyarwanda Kirghiz Kirundi Korean Kurdish Kurmanji (Caucasus) Kurdish Kurmanji (Cyrillic) Lingala Lithuanian Luo Macedonian Malagasy Malay Malayalam Maltese Mam Mambwe-Lungu Maya Mexico Tokunɔgbe Mongolian Moore Myanmar Ndebele (Zimbabwe) Nepali Norwegian Nzema Pangasinan Papiamento (Curaçao) Persian Polish Portuguese Portuguese (Portugal) Quichua (Imbabura) Romanian Russian Samoan Serbian Serbian (Roman) Seychelles Creole Shona Sinhala Slovak Slovenian Solomon Islands Pidgin Spanish Sunda Swahili Swedish Tagalog Tamil Tatar Telugu Tetun Dili Thai Tigrinya Tsonga Turkish Twi Ukrainian Urhobo Uzbek Uzbek (Roman) Valencian Vietnamese Xhosa Yoruba Zulu\nNe èɖenɛ fiana be woate ŋu aka ɖe ye dzi la, amewo agaka ɖe dziwò geɖe wu. Dziwòlawo ƒe sededewo dzi wɔwɔ le ko abe ga aɖe si nèdo la xexe ene. Ènyi toɖoɖo ƒe fe le dziwòlawo ŋu, eye zi ale si nèwɔa nuteƒe le ‘fea xexe’ me la, zi nenemae woagalɔ̃ faa ‘ado ga’ bubu na wò, si fia be woagana ablɔɖe geɖe wu wò. Gake ne mèwɔa nuteƒe o la, megawɔ nuku na wò ne dziwòlawo xɔ ablɔɖe si wona wò tsã la ƒe ɖe le asiwò o.\nExɔa ɣeyiɣi hafi wova kana ɖe ame dzi. Hafi dziwòlawo nate ŋu ana ablɔɖe geɖe wu wò la, ele be nànɔ eɖem fia enuenu be yeɖoa to wo.\nNU SI DZƆ ŊUTƆŊUTƆ: “Esi menye ƒewuivi la, menya nu siwo tututu dzinyelawo di tso asinye, eya ta mewɔa nu abe ɖe menɔ nu si wodi tso asinye la wɔm ene, ke hã, mewɔa nu siwo nye ŋutɔ medi la le bebeme. Esia wɔe be eva sesẽ na dzinyelawo be woaka ɖe dzinye. Eteƒe medidi o, meva srɔ̃ nu vevi sia be: Màte ŋu able dziwòlawo asusu be ema wɔwɔ ye ana ablɔɖe geɖe wu nasu ye si o. Ele be wò nuwɔnawo naɖee afia be woate ŋu aka ɖe dziwò.”—Craig.\nTo nyateƒe ne esia made dziwò o gɔ̃ hã. Ame sia ame daa vo, gake alakpadada be yeatsɔ atsyɔ wò vodadawo dzi (alo nyaa ƒe akpa aɖe ɣaɣla be nyateƒea nagadze o) awɔe be dziwòlawo magaka ɖe dziwò kura o. Gake ne dziwòlawo nya wò be ètoa nyateƒe ɣesiaɣi la, woagade bubu ŋuwò geɖe wu le esi nèlɔ̃na ɖe wò vodadawo dzi ta. Eye esiae awɔe be woaka ɖe dziwò.\n“Ne èda vo la, mefia kokoko be womagaka ɖe dziwò o, gake ne èdzea agbagba be yeaɣla wò vodadawo la, ke womagaka ɖe dziwò kura o.”—Anna.\nBu nya sia ŋu kpɔ: Ne dziwòlawo bia nya wò tso afi si yim nèle kple nu si wɔ ge nèyina ŋu la, ɖe nègblɔa nyateƒea katã na woa? Alo ne dziwòlawo bia nya wò tso afi si nètso kple nu siwo nèva wɔ ŋu la, ɖe nèɣlaa nyaa ƒe akpa aɖewo ɖe woa?\nWɔ nu siwo wobia tso asiwò. Wɔ dziwòlawo ƒe sededewo katã dzi. Mègahe megbelele le aƒemedɔwo wɔwɔ ŋu o. Nye gamedzinɔla. Lé fɔ ɖe wò sukudɔdeasiwo wɔwɔ ŋu. Gbɔ va aƒe me ɖe game si woɖo na wò la dzi.\n“Ne dziwòlawo ɖe mɔ na wò be nàdo kple xɔ̃wò aɖewo gake wobia tso asiwò be nàgbɔ va aƒe me zã ga 9, gake nègbɔ va aƒe me zã gã 10 kple afã la, ke mèganɔ mɔ kpɔm be woagaɖe mɔ na wò ɣebubuɣi be nàdo kple xɔ̃wòwo o!”—Ryan.\nBiblia gblɔ be: “Ame sia ame atsɔ eya ŋutɔ ƒe agbanɔamedzi.”—Galatiatɔwo 6:5, etenuŋɔŋlɔ.\nBu nya sia ŋu kpɔ: Le nuwo abe gamedzinɔnɔ, wò dɔdeasiwo nu wuwu kple dziwòlawo ƒe sewo—esiwo medzɔa dzi na wò o gɔ̃ hã—dzi wɔwɔ gome la, ame kae wonya wò be nènye?\nGbɔ dzi ɖi. Ne èwɔ nane kpɔ si wɔe be dziwòlawo megaka ɖe dziwò o la, axɔ ɣeyiɣi hafi woagava ka ɖe dziwò. Eya ta gbɔ dzi ɖi na wo.\n“Esi metsi xɔ ƒe aɖe gake dzinyelawo meɖe mɔ nam be mawɔ nanewo o la, ete ɖe dzinye ŋutɔ. Nyemekpɔe dze sii ɣemaɣi be tsitsi le ƒe me le vovo na tsitsi le susu me o. Megblɔe na dzinyelawo be woana mɔnukpɔkpɔwom maɖee afia be menye ame si dzi woate ŋu aka ɖo. Wova ka ɖe dzinye mlɔeba, gake exɔ ɣeyiɣi. Eye meva kpɔe be menye ƒe si ame xɔ ye ana woaka ɖe edzi o, ke boŋ eƒe nuwɔnawoe.”—Rachel.\nBiblia gblɔ be: “Minɔ mia ɖokui me dzrom kpɔ ne mianya ame siwo ƒomevi mienye.”—2 Korintotɔwo 13:5.\nBu nya sia ŋu kpɔ: Be dziwòlawo nagaka ɖe dziwò la, nu kawoe nàte ŋu awɔ be ‘woakpɔ ame si ƒomevi nènye’?\nKPEKPEÐEŊU: Ðoe be nàɖo taɖodzinu aɖe gbɔ; ate ŋu anye be nànɔ game dzi nɔm, nànɔ wò dɔdeasiwo nu wum, nànɔ aƒe me vam ɖe game si dziwòlawo ɖo na wò la dzi, alo nu bubu aɖe. Na dziwòlawo nanya nu tso wò taɖodzinua ŋu eye nàbia wo woagblɔ nu si wokpɔ mɔ be nàwɔ ale be woaka ɖe dziwò la na wò. Eye nàdze agbagba vevie awɔ Biblia ƒe aɖaŋuɖoɖo sia dzi be: ‘Miɖe amenyenye xoxo si sɔ ɖe miaƒe agbenɔnɔ tsãtɔ nu la ɖa.’ (Efesotɔwo 4:22) Le ɣeyiɣi aɖe megbe la, dziwòlawo ade dzesi wò agbagbadzedzewo!\n“Mègawɔ ale si dziwòlawo ka ɖe dziwò la ŋu dɔ anɔ nu si medze o wɔm le bebeme o. Na woanya nu siwo le edzi yim le wò agbe me. Ne woɖo aɖaŋu na wò tso wò nuwɔna aɖe ŋu la, lɔ̃ faa nàxɔe. Ne wokpɔe be èle tiatia nyuiwo wɔm la, woagaka ɖe dziwò geɖe wu.”—Phoebe.\n“Wò nuwɔnawoe ana woaka ɖe dziwò. Ne dziwòlawo megaka ɖe dziwò o la, zi geɖe la, susu aɖe koŋ tae. Ne woka ɖe dziwò la, menye esi nèle mɔ kpɔm be woawɔe nenema tae o. Ke boŋ esi woxɔe se be àwɔ tiatia nyuiwo tae.”—Kyle.\n“To nyateƒe na dziwòlawo ɣesiaɣi, eye nàgblɔ nya sia nya si wòle be woanya la na wo. Mègagblɔ nyaa ƒe akpa aɖe ko na wo ale be woanɔ gbe biam wò ʋuu hafi nàva gblɔ nya susɔea o. Na woanya nya bliboa. Woagaka ɖe dziwò geɖe wu ne ègblɔa nya sia nya na wo.”—Cortlan.\n“Wò ŋutɔ tso le ɖokuiwò si nàwɔ dɔ siwo wòle be nàwɔ. Mègalala woagblɔe na wò hafi nàwɔe o, eye nàwɔe wu ale si wokpɔ mɔe gɔ̃ hã. Gbɔ va aƒe me hafi game si woɖo na wò la nade. Mɔ nyuitɔ si dzi nàto ana amewo naka ɖe dziwòe nye be nàɖee fia be yenye ame si dzi woate ŋu aka ɖo.”—Rachel.\nAte ŋu awɔ na wò be yedze na ablɔɖe geɖe wu azɔ, gake ɖewohĩ dziwòlawo ya mekpɔe nenema o. Nu kawoe nàte ŋu awɔ be woaka ɖe dziwò?\nƉoe Ɖe Amewo Ɖoe Ɖe Amewo Nu Kae Mawɔ Be Dzinyelawo Naka Ðe Dzinye?


Ʋɔnudrɔ̃lawo 8 | Biblia Le Internet Dzi | Xexe Yeye Gɔmeɖeɖe\nEfrayimtɔwo wɔ dzre kple Gideon (1-3)\nWoti Midian-fiawo yome hewu wo (4-21)\nGideon gbe fiaɖuɖu (22-27)\nGideon ƒe ŋutinya ta ƒoƒo (28-35)\n8 Eye Efrayim ŋutsuwo biae be: “Nu kae nye esia nèwɔ ɖe mía ŋu? Nu ka tae mèyɔ mí esi nèyina aʋa kpe ge kple Midiantɔwo o?”+ Eye wohe nya ɖe eŋu vevie.+ 2 Gake egblɔ na wo be: “Nu kae mewɔ fifia si de mia tɔ nu? Ðe waintsetse siwo tsi anyi Efrayim+ fɔ la menyo wu Abi-Ezer+ ƒe wainxaxa oa? 3 Mia si mee Mawu tsɔ Midian-megã siwo nye Oreb kple Zeeb+ de, eye nu kae mewɔ si de mia tɔ nu?” Esi wògblɔ nya sia la, woƒe dzi fa.* 4 Eye Gideon va Yordan nu eye wòtso tɔa. Ðeɖi te eya kple ŋutsu alafa etɔ̃ siwo le eŋu la ŋu, gake wogati woƒe futɔawo yome kokoko. 5 Eya ta egblɔ na Sukottɔwo be: “Meɖe kuku, mina nuɖuɖu ame siwo le yonyeme la, elabena ɖeɖi te wo ŋu, evɔ mele Midian-fia siwo nye Zeba kple Zalmuna yome tim.” 6 Ke Sukot-megãwo gblɔ be: “Ðe wò asi su Zeba kple Zalmuna dzi xoxo hafi míana nuɖuɖu wò aʋakɔ la?” 7 Eye Gideon ɖo eŋu be: “Le nya ma ɖeɖe si miegblɔ ta, ne Yehowa tsɔ Zeba kple Zalmuna de asi nam la, matsɔ aŋɔka kple ŋù siwo le gbedadaƒo la aƒo mi vevie.”+ 8 Edzo le afi ma yi Penuel, eye wògabia nuɖuɖu woawo hã, ke Penueltɔwo ɖo eŋu nɛ abe Sukottɔwo ke ene. 9 Eya ta egblɔ na Penueltɔwo hã be: “Ne metrɔ gbɔ le ŋutifafa me la, magbã mɔ́ sesẽ sia aƒu anyi.”+ 10 Ke Zeba kple Zalmuna kpakple woƒe aʋawɔla siwo anɔ abe ame akpe wuiatɔ̃ ene la le Karkor. Ame siawo koe susɔ le Ɣedzeƒetɔwo+ ƒe aʋakɔ blibo la me, elabe ame akpe alafa ɖeka blaeve siwo ta yi la tsi aʋa. 11 Gideon yi ɖato agbadɔmenɔlawo ƒe mɔ le Noba kple Yogbeha+ ƒe ɣedzeƒe, eye wòva dze aʋakɔ la dzi esime woɖe ŋu ɖi. 12 Esi Zeba kple Zalmuna si la, eti wo yome eye wòva lé Zeba kple Zalmuna siwo nye Midian-fia eveawo, eye zi tɔ le asaɖa blibo la me ale gbegbe. 13 Emegbe Gideon, Yoas vi, trɔ tso aʋa la gbɔna, eye wòto Heres-todzimɔ. 14 Elé ɖekakpui aɖe si tso Sukot la le mɔa dzi, eye wòbia gbee. Eye ɖekakpuia ŋlɔ Sukot-megãwo kple eƒe ametsitsiwo ŋkɔwo nɛ; wole ŋutsu blaadre vɔ adre. 15 Eye wòyi Sukottɔwo gbɔ hegblɔ be: “Zeba kple Zalmuna, siwo ta mieɖe alɔme le ŋunye le gblɔ be, ‘Ðe wò asi su Zeba kple Zalmuna dzi xoxo hafi míana nuɖuɖu wò ame siwo ŋu ɖeɖi tea?’+ mahã la woe nye esi.” 16 Eye wòlé dumemetsitsiawo, eye wòtsɔ aŋɔka kple ŋù siwo wotsɔ tso gbedadaƒo la fia nunya Sukot ŋutsuawo.+ 17 Egbã Penuel+ mɔ́ la ƒu anyi, eye wòwu dua me ŋutsuwo. 18 Eye wòbia Zeba kple Zalmuna be: “Ŋutsu kawo ƒomevie miewu le Tabor?” Woɖo eŋu be: “Wole abe wò ene, wo dometɔ ɖe sia ɖe ɖi fia vi.” 19 Eye wògblɔ be: “Nɔvinyeŋutsuwoe, danye ƒe viwoe. Zi ale si Yehowa le agbe la, ne ɖe miena wotsi agbe la, anye ne nyemawu mi o.” 20 Eye wògblɔ na eƒe ŋgɔgbevi Yeter be: “Tso nàwu wo.” Ke ɖekakpui la meɖe eƒe yi o, ele vɔvɔ̃m, elabena ɖekakpui dzaa ko wònye. 21 Eya ta Zeba kple Zalmuna gblɔ be: “Wò ŋutɔ tso nàwu mí, elabena ŋutsu ƒe ŋusẽ mee wokpɔa eƒe ŋutsunyenye le.”* Ale Gideon tso, eye wòwu Zeba kple Zalmuna,+ eye wòɖe atsyɔ̃ɖonu gobɛ siwo le kɔ na woƒe kposɔwo. 22 Emegbe Israel ŋutsuwo gblɔ na Gideon be: “Ðu fia ɖe mía dzi, wò ŋutɔ kple viwòŋutsu kpakple wò tɔgbuiyɔvi siaa, elabena wòe ɖe mí tso Midian si me.”+ 23 Ke Gideon gblɔ na wo be: “Nyemaɖu fia ɖe mia dzi o, eye vinye hã maɖu fia ɖe mia dzi o. Yehowae aɖu fia ɖe mia dzi.”+ 24 Eye Gideon gagblɔ na wo be: “Mabia nu ɖeka mi: mia dometɔ ɖe sia ɖe neɖe ŋɔtigɛ ɖeka le eƒe aboyonuwo me nam.” (Sikaŋɔtigɛwo nɔ ame siwo wosi la si, elabena Ismaeltɔwoe wonye.)+ 25 Woɖo eŋu nɛ be: “Míana wò faa.” Ale wokeke avɔ aɖe ɖi, eye wo dometɔ ɖe sia ɖe ɖe ŋɔtigɛ ɖeka le eƒe aboyonuawo me da ɖe edzi. 26 Sikaŋɔtigɛ si wòbia la ƒe kpekpeme va le sekel* akpe ɖeka alafa adre, womebu atsyɔ̃ɖonu gobɛawo, togɛwo, Midian-fiawo ƒe alẽfuwu dzĩwo kple woƒe kposɔwo ƒe kɔgawo ɖe eme o.+ 27 Gideon tsɔe wɔ kɔmewu,+ eye wòtsɔe da ɖe wo dedu Ofra+ me be woakpɔ; eye Israel blibo yia afi ma ɖasubɔnɛ heto esia dzi wɔ gbɔgbɔmehasi,+ eye wòzu mɔ̃ ɖe Gideon kple eƒe aƒe la.+ 28 Ale wobɔbɔ Midiantɔwo+ ɖe anyi le Israel ŋkume, eye womegatso ɖe wo ŋu* kpɔ o; eye anyigba la kpɔ gbɔdzɔe* ƒe blaene sɔŋ le Gideon ŋɔli.+ 29 Eye Yerubaal,+ Yoas vi, trɔ yi eƒe me, eye wònɔ afi ma. 30 Wodzi ŋutsuvi blaadre na Gideon,* elabena srɔ̃ geɖe nɔ esi. 31 Eƒe ahiãvi si le Sekem hã dzi ŋutsuvi nɛ, eye wòna ŋkɔe be Abimelek.+ 32 Eye Gideon, Yoas vi la ku esime wònɔ agbe tsi nyuie, eye woɖii ɖe fofoa Yoas ƒe yɔdo me le Abi-Ezertɔwo ƒe Ofra.+ 33 Esi Gideon nya ku ko la, Israel-viwo gade asi Baalwo+ subɔsubɔ me ake heto esia me wɔ gbɔgbɔmehasi, eye wotsɔ Baal-Berit wɔ woƒe mawui.+ 34 Israel-viwo meɖo ŋku Yehowa woƒe Mawu,+ ame si ɖe wo tso woƒe futɔ siwo ƒo xlã wo la katã si me la dzi o;+ 35 eye womeve Yerubaal, ame si nye Gideon, ƒe aƒe la nu le nyui siwo katã wòwɔ na Israel la ta o.+\n^ Egɔmeɖeɖe tẽe, “woƒe gbɔgbɔ dze eme ɖe eŋu.”\n^ Alo, “ŋutsu kple eƒe ŋusẽe sɔ.”\n^ Egɔmeɖeɖe tẽe, “womefɔ ta dzi ɖe wo ŋu.”\n^ Alo, “ŋutifafa.”\n^ Egɔmeɖeɖe tẽe, “ŋutsuvi blaadre nɔ esi siwo tso eƒe ali me.”


Ðe Xexe Sia Awu Enua?\nGbetakpɔxɔ | No. 2 2021\nGBE BUBU Afrikaans Akha Albanian Amerika Tokunɔgbe Amharic Angola Tokunɔgbe Arabic Argentina Tokunɔgbe Armenian Assamese Aukan Australia Tokunɔgbe Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Belize Kriol Bengali Biak Bicol Bislama Bolivia Tokunɔgbe Brazil Tokunɔgbe Britain Tokunɔgbe Bulgarian Cambodian Catalan Cebuano Changana (Mozambique) Chichewa Chile Tokunɔgbe Chin (Hakha) China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuukese Cibemba Cinyanja Colombia Tokunɔgbe Corsicagbe Croatian Cuba Tokunɔgbe Czech Czech Republic Tokunɔgbe Danish Drehu Dutch Ecuador Tokunɔgbe Efik Estonian Eŋlisi Eʋegbe Faroese Fijian Finland Tokunɔgbe Finnish Fon France Tokunɔgbe Franse Ga Garifuna Georgian German Germany Tokunɔgbe Greece Tokunɔgbe Greek Greenlandic Guadeloupean Creole Guarani Guianese Creole Gujarati Gun Haitian Creole Hausa Hawai’i Pidgin Hebrew Herero Hiligaynon Hindi Hiri Motu Hmong (Ɣi) Hungarian Hungary Tokunɔgbe Hunsrik Iban Ibanag Icelandic Igbo Iloko India Tokunɔgbe Indonesia Tokunɔgbe Indonesian Irish Isoko Italian Italy Tokunɔgbe Jamaican Creole Japan Tokunɔgbe Japanese Javanese Kabardin-Cherkess Kabiye Kabuverdianu Kannada Karen (S'gaw) Kazakh Kazakh (Arabic) Kekchi Kenya Tokunɔgbe Khasi Kikamba Kikongo Kikuyu Kiluba Kimbundu Kinyarwanda Kirghiz Kirundi Kisi Kisonge Kongo Konkani (Roman) Korea Tokunɔgbe Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Latvian Lhukonzo Lingala Lithuanian Low German Luganda Lunda Luo Luvale Luxembourgian Macedonian Macua Malagasy Malawi Tokunɔgbe Malay Malayalam Maltese Mam Mambwe-Lungu Manipuri Manipuri (Roman) Mapudungun Marathi Marshallese Martinique Kreole Mauritian Creole Maya Mazatec (Huautla) Mbunda Mexico Tokunɔgbe Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Nicobarese Nigeria Tokunɔgbe Norwegian Nyaneka Odia Oromo Ossetian Otetela Palauan Pangasinan Papiamento (Aruba) Papiamento (Curaçao) Paraguay Tokunɔgbe Persian Peru Tokunɔgbe Philippines Tokunɔgbe Poland Tokunɔgbe Polish Pomeranian Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romanian Romany (Macedonia) Romany (Macedonia) Cyrillic Romany (Romania) Romany (Serbia) Romany (Southern Greece) Romany (Vlax, Russia) Ronga Runyankore Russia Tokunɔgbe Russian Réunion Creole Saint Lucian Creole Samoan Sango Saramaccan Scottish Gaelic Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovakia Tokunɔgbe Slovenian Solomon Islands Pidgin South Africa Tokunɔgbe Spain Tokunɔgbe Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Talian Tamil Tamil (Dodoa, Romagbe) Tarascan Tatar Telugu Tetun Dili Thai Thailand Tokunɔgbe Ticuna Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Umbundu Urdu Urhobo Uruund Uzbek Venda Venezuela Tokunɔgbe Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zande Zapotec (Isthmus) Zapotec (Lachiguiri) Zulu\nÐewohĩ ènya be Biblia gblɔ be xexea awu enu. (1 Yohanes 2:17) Ðe esia fia be amegbetɔ aɖeke maganɔ anyigba dzi oa? Ðe anyigbaa ava tsi ƒuƒlu, alo woatsrɔ̃e keŋkeŋua?\nBIBLIA ÐO BIABIA EVE SIAWO ŊU BE AO!\nNu kae Mawu Enu O?\nNya Si Biblia Gblɔ: Mawu ‘mewɔ anyigba la dzodzro o, ke boŋ ɖe wòmèe be woanɔ edzi.’—YESAYA 45:18.\nNya Si Biblia Gblɔ: “Dzidzime nu yina, eye dzidzime vana, ke anyigba ya li tegbee.”—NYAGBLƆLA 1:4.\nNU SI WÒFIA: Le Biblia ƒe nya nua, womatsrɔ̃ anyigbaa gbeɖe o, amewo anɔ edzi ɣesiaɣi. Ke nu kae wòfia be xexea awu enu?\nBU EŊU KPƆ: Biblia tsɔ ale si xexe sia awu enua sɔ kple nu si dzɔ le Noa ƒe ŋkekea me. Ɣemaɣia, “ŋutasesẽ yɔ anyigba la dzi fũu.” (1 Mose 6:13) Gake Noa ya nye ame dzɔdzɔe. Eya ta Mawu kpɔ eya kple eƒe ƒomea ta gake etsrɔ̃ ame vɔ̃ɖiwo le tsiɖɔɖɔa me. Biblia gblɔ tso nu si dzɔ ɣemaɣia ŋu be: ‘wotsrɔ̃ xexe si nɔ anyi ɣemaɣi esime tsi ɖee.’ (2 Petro 3:6) Nenemae xexea wu enu ɣemaɣi. Gake nu kae wotsrɔ̃? Menye anyigbaa o, ke boŋ ame vɔ̃ɖi siwo nɔ edzi ye. Eya ta ne Biblia gblɔ be xexea awu enua, mefia be woatsrɔ̃ anyigbaa o. Ke boŋ efia be woatsrɔ̃ ame vɔ̃ɖi siwo le anyigbaa dzi kple woƒe habɔbɔwo.\nNu Kae Awu Enu?\nKUXIWO KPLE NU VƆ̃ÐI WƆWƆ\nNya Si Biblia Gblɔ: “Esusɔ vie ko ame vɔ̃ɖiwo maganɔ anyi o; àdi wo le wo nɔƒe, ke womaganɔ afi ma o. Ke ame fafawo anyi anyigba la dome, eye dzi adzɔ wo geɖe ɖe ŋutifafa gbogbo la ŋuti.”—PSALMO 37:10, 11.\nNU SI WÒFIA: Le Noa ƒe ŋkekea mea, Tsiɖɔɖɔa meɖe nu vɔ̃ɖi wɔwɔ ɖa keŋkeŋ o. Le Tsiɖɔɖɔa megbea, ame vɔ̃ɖiwo gana agbea sesẽ na ame sia ame. Gake eteƒe madidi o, Mawu aɖe nu vɔ̃ɖi wɔwɔ ɖa keŋkeŋ. Abe ale si hakpalaa gblɔe enea: “Ame vɔ̃ɖiwo maganɔ anyi o.” Mawu ato eƒe Fiaɖuƒea dzi aɖe nu vɔ̃ɖi wɔwɔ ɖe sia ɖe ɖa—Fiaɖuƒe sia nye dziɖuɖu si le dziƒo eye aɖu ame siwo katã ɖoa to Mawu dzi.\nBU EŊU KPƆ: Ðe ame siwo le dzi ɖum le anyigba dzi egbea alɔ̃ abɔbɔ ɖe Mawu Fiaɖuƒea tea? Biblia ɖee fia be womalɔ̃ o. Ke boŋ woatsi tre ɖe Mawu Fiaɖuƒea ŋu bometsitsitɔe. (Psalmo 2:2) Nu kae ado tso eme? Mawu Fiaɖuƒea aɖe amegbetɔwo ƒe dziɖuɖuwo katã ɖa, eye “eya ɖeɖe anɔ anyi tegbee.” (Daniel 2:44) Gake nu ka tae wòahiã be amegbetɔwo ƒe dziɖuɖuwo nu nayi?\nNU SI HIÃ—Amegbetɔwo Ƒe Dziɖuɖuwo Ðeɖe Ða\nNya Si Biblia Gblɔ: “Ŋusẽ mele amegbetɔ si be eya ŋutɔ nafia mɔ eƒe zɔzɔme o.”—YEREMIYA 10:23.\nNU SI WÒFIA: Womewɔ amegbetɔwo be woaɖu wo ɖokuiwo dzi o. Womete ŋu le wo nɔvi amegbetɔwo dzi ɖum nyuie o, eye womete ŋu le woƒe kuxiwo hã gbɔ kpɔm o.\nBU EŊU KPƆ: Agbalẽ si nye Britannica Academic gblɔ be: “Edze be dziɖuɖuwo mete ŋu le xexea ƒe kuxiwo gbɔ kpɔm o; eƒe ɖewoe nye ahedada, dɔwuame, dɔléle, dzɔdzɔmefɔkuwo, aʋawɔwɔ alo ŋutasẽnuwɔna bubuawo.” Eyi edzi be: “Ame aɖewo . . . xɔe se be ne dziɖuɖu ɖeka le xexe bliboa dzi ɖum ko hafi woate ŋu akpɔ ta na kuxi mawo.” Ke hã, ne amegbetɔwo ƒe dziɖuɖuwo katã wɔ ɖeka be yewoaɖu xexea dzi gɔ̃ hã, amegbetɔ madeblibowo koe wokpɔtɔ nye, eye womate ŋu aɖe kuxi siwo míeyɔ va yia ɖa gbeɖe o. Mawu Fiaɖuƒea koe nye dziɖuɖu si ate ŋu akpɔ amegbetɔwo ƒe kuxiwo katã gbɔ keŋkeŋ.\nEya ta le Biblia ƒe nya nua, xexea ƒe nuwuwu fia ale si woava ɖe nu vɔ̃ɖi ɖe sia ɖe si li egbea ɖa; esia menye nu si wòle be ame nyuiwo navɔ̃ na o. Enye nu si wòle be woanɔ mɔ kpɔm na boŋ, elabe Mawu ƒe xexe yeyea, si nya kpɔ ŋutɔa ava xɔ ɖe xexe xoxo dzeakaɖa sia teƒe!\nƔekaɣie nu siawo katã adzɔ? Nyati si kplɔe ɖo ana míakpɔ ale si Biblia ɖo nya sia ŋu.\n“Nuwuwu La”—Nu Kae Wòfia?\nÐe nènya be nya nyui koŋ ye nye nya si Biblia gblɔ tso “nuwuwu la” ŋua?\nÐewohĩ ale si Biblia ɖo nya sia ŋui la awɔ nuku na wò.\nƉoe Ɖe Amewo Ɖoe Ɖe Amewo Ðe Xexe Sia Awu Enua?\nwp21 No. 2 axa 4-6\nMíehiã Xexe Yeye!\nƔekaɣie Xexea Awu Enu? Nya Si Yesu Gblɔ\nAle Si Nàwɔ Anɔ Xexe Yeyea Me\nParadiso Xexe Yeyea Tu Aƒe!\nÐe Xexea Ƒe Nuwuwu Gogoa?\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ Xexe Yeye Tu Aƒe\nOdio Nu siwo woate ŋu aƒo ase ƒe kɔpiwɔwɔ ƒe tiatiawo GBETAKPƆXƆ Xexe Yeye Tu Aƒe\nƉoe Ɖe Amewo Ɖoe Ɖe Amewo GBETAKPƆXƆ Xexe Yeye Tu Aƒe\nXexe Yeye Tu Aƒe\nGBETAKPƆXƆ Xexe Yeye Tu Aƒe


Psalmowo 78 | Biblia Le Internet Dzi | Xexe Yeye Gɔmeɖeɖe\nMawu ƒe beléname kple Israel ƒe xɔsemanɔamesi\nMigblɔe na dzidzime si gbɔna (2-8)\n“Womexɔ Mawu dzi se o” (22)\n“Nuɖuɖu si tso dziƒo la” (24)\n“Wodo nuxaxa na Israel ƒe Kɔkɔetɔ la” (41)\nTso Egipte va ɖo Ŋugbedodonyigbaa dzi (43-55)\n“Woyi edzi nɔ ɖi kem Mawu” (56)\nMaskil.* Asaf+ ƒe ha. 78 Nye dukɔ, miɖo to miase nye se* la;Miƒu to anyi ɖe nye numenyawo ŋu. 2 Make nu aƒo nu le lododowo me. Mato gbe aɖe gbe ƒe adzowo na mi.+ 3 Nu siwo míese henya,Nu siwo mía fofowo tsɔ tu xo na mí la,+ 4 Míaɣlae ɖe wo megbeviwo o,Míatoe na dzidzime si gbɔna,+Míagblɔ Yehowa ƒe kafukafu kple eƒe ŋusẽdɔwo,+Míagblɔ nukunu siwo wòwɔ la.+ 5 Eɖo ŋkuɖodzinu anyi na Yakob viwo,Eye wòtsɔ se na Israel;Eɖoe na mía tɔgbuiwo beWoafia nu siawo wo viwo,+ 6 Ne dzidzime si gbɔna,Vi siwo woava dzi la, nanya wo.+ Ne woawo hã nagblɔe na wo viwo.+ 7 Ekema woaɖo dzi ɖe Mawu ŋu. Womaŋlɔ Mawu ƒe dɔwɔwɔwo be o+Ke boŋ woalé eƒe sededewo me ɖe asi.+ 8 Ekema womato wo tɔgbuiwo ƒe ʋe me o,Ame siwo nye dzidzime sẽto dzeaglã,+Dzidzime si ƒe dzi meli ke o,*+Eye woƒe gbɔgbɔ meku ɖe Mawu ŋu nuteƒewɔwɔtɔe o. 9 Togbɔ be Efrayim viwo tsɔ aŋutrɔwo bla aʋakpae hã la,Wosi le aʋakpegbe. 10 Womelé Mawu ƒe nubabla la me ɖe asi o,+Eye womezɔ ɖe eƒe se la nu o.+ 11 Woŋlɔ nu siwo wòwɔ hã be,+Woŋlɔ nu dzɔtsu siwo teƒe wòna wokpɔ la be.+ 12 Ewɔ nu wɔnukuwo le wo tɔgbuiwo ŋkume,+Le Egipte-nyigba dzi, le Zoan nuto la me.+ 13 Ema atsiaƒu la me, be wòana woatsoe,Eye wòna tsiawo tɔ ɖi abe gli ene.+ 14 Etsɔ alilikpo kplɔ wo le ŋkeke me,Kple dzo keklẽ le zã blibo la me.+ 15 Efe agakpewo me le gbea dzi,Eye wòna tsi wo wòsɔ gbɔ abe tɔ goglo me tsi ene wono wòɖi kɔ na wo.+ 16 Ena tsi do tso agakpe me,Eye wòna tsiawo si bababa abe tɔsisi ene.+ 17 Ke woyi edzi gawɔ nu vɔ̃ ɖe eŋu kokoko,Esi wodze aglã ɖe Dziƒoʋĩtɔ la ŋu le gbedzi;+ 18 Woke ɖi Mawu* le woƒe dziwo me,+Esi wobia nuɖuɖu si dzro wo* vevie. 19 Ale woƒo nu tsi tre ɖe Mawu ŋuGblɔ be: “Ðe Mawu ate ŋu aɖo kplɔ̃ na mí le gbedzi afi sia?”+ 20 Kpɔ ɖa! Eƒo agakpe,Ale be tsi do bababa eye tɔʋuwo ɖɔ gbagba.+ Ke wobia be: “Ðe wòate ŋu ana abolo hã mí,Alo ate ŋu ana lã eƒe dukɔ la wòaɖua?”+ 21 Esi Yehowa see la, edo dɔmedzoe;+Ale dzo+ bi ɖe Yakob ŋu,Eye eƒe dziku fla ɖe Israel ŋu+ 22 Elabena womexɔ Mawu dzi se o;+Eye womeka ɖe edzi be ate ŋu axɔ na yewo o. 23 Eya ta eɖe gbe na alilikpowo le dzi,Eye wòʋu dziƒo ƒe ʋɔtruwo. 24 Ena mana dza na wo woɖu;Ena nuɖuɖu si tso dziƒo la wo.+ 25 Amegbetɔwo ɖu ŋusẽtɔwo* ƒe abolo;+Ena nuɖuɖu si aɖi ƒo na wo la wo.+ 26 Ena ɣedzeƒeya ƒo tso dziƒowo,Eye wòtsɔ eƒe ŋusẽ kplɔ anyieheya vɛ.+ 27 Ena lã dza ɖe wo dzi abe ʋuʋudedi ene,Xe dzodzoewo, abe ƒutake ene. 28 Ena wova dze ɖe eƒe asaɖa la meƑo xlã eƒe agbadɔawo godoo va kpe. 29 Ale woɖui funyafunya ɖi ƒo nyuie;Eye wòna nu si dzroa wo la wo.+ 30 Gake hafi woaɖi kɔ na woƒe dzodzro sesẽa bliboe,Eye esi nuɖuɖua kpɔtɔ nɔ nu me na wo la, 31 Mawu ƒe dɔmedzoe bi ɖe wo ŋu.+ Ewu woƒe ame sesẽwo;+Eye wòƒo Israel ɖekakpuiwo ƒu anyi. 32 Togbɔ be nu siawo katã dzɔ hã la, woganɔ nu vɔ̃ wɔm ɖe edzi,+Eye womexɔ eƒe nukudɔwo dzi se o.+ 33 Eya ta ena woƒe agbemeŋkekewo nu yi abe ya si wogbɔ ene,+Eye woƒe ƒewo wu nu le ŋɔdzi me. 34 Ke ne ewu amewo le wo dome ko la, wodiaa eyome mɔ;+Eye wotrɔna hedia Mawu. 35 Woɖoa ŋku edzi be Mawue nye yewoƒe Agakpe,+Be Mawu Dziƒoʋĩtɔ lae nye yewoƒe Xɔnametɔ.*+ 36 Gake wote kpɔ be yewoavivi nu me nɛ,Be yewoatsɔ yewoƒe aɖe ada alakpa nɛ. 37 Woƒe dzi meku ɖe eŋu bliboe o;+Eye womewɔ eƒe nubabla la dzi nuteƒewɔwɔtɔe o.+ 38 Gake ekpɔ nublanui na wo;+Etsɔa woƒe vodada kea wo,* eye metsrɔ̃a wo keŋkeŋ o.+ Eɖoa asi eƒe dziku dzi zi geɖe,+Eye metrɔa eƒe dɔmedzoe katã kɔna ɖi o. 39 Elabena eɖoa ŋui be ŋutilãe wonye,+Be ya si ƒona yina, eye megatrɔna gbɔna o la koe wonye.* 40 Zi nenie womehedze aglã ɖe eŋu le gbea dzi,+Eye womedo dziku nɛ le gbedadaƒo o!+ 41 Wote Mawu kpɔ enuenu,+Eye wodo nuxaxa* na Israel ƒe Kɔkɔetɔ la. 42 Womeɖo ŋku eƒe ŋusẽ* dzi o,Le gbe si gbe wòɖe wo tso ketɔ la si me,+ 43 Ale si wòwɔ dzesiwo le Egipte,+Kple nukunuwo le Zoan nuto la me, 44 Ale si wòtrɔ Nil-tɔʋuwo wozu ʋu+Ale be womegate ŋu no woƒe tɔsisiwo me tsiwo o. 45 Eɖo togbatowo ƒe ha gã aɖe ɖe wo ŋu ne woaɖu wo+Kple akpɔkplɔwo hã ne woagblẽ nu le wo ŋu.+ 46 Etsɔ woƒe nukuwo na ʋetsuvi gblẽnuwo,Etsɔ agblemenu siwo ŋu wokpe fu ɖo la de asi na ʋetsuviwo.+ 47 Etsɔ kpetsi tsrɔ̃ woƒe wainkawo,+Tsikpe gãwo tsrɔ̃ woƒe gbotiwo. 48 Etsɔ woƒe lãwo de asi na kpetsi,+Kple woƒe lãhawo na dzikedzo.* 49 Ena eƒe dɔmedzoe bi ɖe wo ŋu,Ena eƒe dziku helĩhelĩ, dɔmedzoe kple xaxa va wo dzi,Edɔ mawudɔlawo ƒe hatsotsowo ɖo ɖa be woahe vɔ̃ ava wo dzi. 50 Eɖe mɔ na eƒe dziku. Meɖe wo* tso ku me o;Eye wòtsɔ wo* de asi na dɔvɔ̃. 51 Mlɔeba ewu ŋgɔgbeviwo katã le Egipte,+Ame siwo nye woƒe vidziŋusẽ ƒe gɔmedzedze le Ham ƒe agbadɔwo me. 52 Emegbe ena eƒe dukɔ la ʋu dzo abe alẽha ene,+Eye wòkplɔ wo le gbea dzi abe lãhawo ene. 53 Ekplɔ wo dedie,Eye naneke medo voɖi na wo o;+Ke atsiaƒu nyè tsyɔ woƒe futɔwo dzi.+ 54 Ekplɔ wo va eƒe nuto kɔkɔe la me,+Tonuto sia si wòtsɔ eƒe nuɖusi xɔ.+ 55 Enya dukɔwo ɖa le wo ŋgɔ;+Edzidze anyigba la hemae na wo wòzu woƒe domenyinu;+Eye wòna Israel-toawo nɔ woawo ŋutɔwo ƒe aƒewo me bɔkɔɔ.+ 56 Ke woyi edzi nɔ ɖi kem Mawu Dziƒoʋĩtɔ la,* eye wodze aglã ɖe eŋu;+Womelé eƒe ŋkuɖodzinyawo me ɖe asi o.+ 57 Wotrɔ le eyome hã, eye wowɔ alakpanu abe wo tɔgbuiwo ke ene.+ Wole abe dati doagblɔ si ŋu kakaɖedzi mele o la ene.+ 58 Wotsɔ woƒe nuxeƒewo do dziku nɛ,+Eye wotsɔ woƒe legbawo do dzivee nɛ.*+ 59 Mawu see, eye dzi kui vevie,+Ale be wògbe Israel keŋkeŋ. 60 Mlɔeba egblẽ avɔgbadɔ si le Silo la ɖi,+Agbadɔ si me wònɔ le amegbetɔwo dome.+ 61 Ena wotsɔ nu si le tsitre ɖi na eƒe ŋusẽ la yi aboyo me;Etsɔ eƒe atsyɔ̃ la de asi na ketɔ la.+ 62 Etsɔ eƒe dukɔ la de asi na yi,+Dzi kui vevie ɖe eƒe domenyinu la ŋu. 63 Dzo fiã eƒe ɖekakpuiwo,Eye womedzi srɔ̃ɖeha na eƒe ɖetugbui leaƒewo o.* 64 Eƒe nunɔlawo tsi yi nu,+Eye avi bu ɖe eƒe ahosiwo.+ 65 Ale Yehowa nyɔ abe ale si wonyɔna tso alɔ̃ me ene,+Abe kalẽtɔ+ si wain kɔ le mo na ene. 66 Enya eƒe futɔwo ɖo ɖe megbe;+Eye wòdo ŋukpe mavɔ wo. 67 Egbe Yosef ƒe agbadɔ la;Eye metia Efrayim-to la o. 68 Ke boŋ etia Yuda-to la,+Zion To si wòlɔ̃na.+ 69 Ena eƒe kɔkɔeƒe la li ke abe dziƒowo* ene,+Abe anyigba si gɔme wòɖo anyi tegbee ene.+ 70 Etia eƒe subɔla David,+Eɖee le alẽkpowo me,+ 71 Alẽ vinɔwo yomee wòɖee le;Be wòakplɔ eƒe dukɔ Yakob,+Kple eƒe domenyinu Israel.+ 72 Etsɔ dzi dzɔdzɔe kplɔ wo,+Eye wòkplɔ wò le aɖaŋu me.+\n^ Egɔmeɖeɖe tẽe, “Dzidzime si medzra eƒe dzi ɖo o.”\n^ Alo, “Wote Mawu kpɔ.”\n^ Alo, “Hlɔ̃biala.”\n^ Egɔmeɖeɖe tẽe, “Etsyɔa nu woƒe vodada dzi.”\n^ Agate ŋu afia, “Be woƒe gbɔgbɔ nu tsona eye megatrɔna gbɔna o.”\n^ Agate ŋu afia, “asrã sesẽ.”\n^ Alo, “woƒe agbe.”\n^ Egɔmeɖeɖe tẽe, “nɔ Mawu Dziƒoʋĩtɔ la tem kpɔ.”\n^ Alo, “na wòʋã ŋu.”\n^ Egɔmeɖeɖe tẽe, “Eye womekafu eƒe ɖetugbui leaƒewo o.”\n^ Egɔmeɖeɖe tẽe, “Etu eƒe kɔkɔeƒe la wòle abe dziƒo ʋĩi ene.”


Ale Si Hamemetsitsiwo Naa Hehe Nɔviwo Be Woadze Asubɔ | Nusɔsrɔ̃\n“Nu siwo nèse le gbɔnye . . . la, tsɔ nu siawo de asi na nuteƒewɔlawo.”—2 TIMOTEO 2:2.\nMɔ kawo nue hamemetsitsi ate ŋu akpe ɖe nɔviŋutsu aɖe ŋu wòalɔ̃ Yehowa vevie le?\nNe didia mele nɔviŋutsu aɖe me be yeawɔ geɖe le hamea me o la, mawunyakpukpui kawoe ate ŋu akpe ɖe eŋu?\nAleke nɔvi siwo le hehe xɔm ate ŋu asrɔ̃ Elisa?\n1. (a) Nu kae Mawu subɔlawo nya tso blema ke ku ɖe hehenana ŋu, eye aleke wòka míawo hã egbeae? (b) Nu ka mee míadzro le nyati sia me?\nMAWU ƒe amewo nyae tso blema ke be hehenana wɔnɛ be nuwo dzea edzi. Le kpɔɖeŋu me, Abram ƒo “subɔviŋutsu xɔhehe” siwo le eƒe me la nu ƒu woyi ɖawɔ aʋa hexɔ na Lot esime woɖe aboyoe. (1 Mose 14:14-16) Le Fia David ŋɔli la, hadzilawo nɔ anyi siwo “wona hehee” be woadzi ha akafu Yehowa. (1 Kronika 25:7) Egbea, ele be míawo hã míawɔ aʋa kple Satana kpakple eƒe xexea. (Efesotɔwo 6:11-13) Azɔ hã, míedoa vevie nu ƒoa nu na amewo tso Yehowa ƒe ŋkɔ ŋu tsɔ kafunɛ. (Hebritɔwo 13:15, 16) Abe Mawu subɔla siwo nɔ anyi le blema ene la, ele be míaxɔ hehe hafi ate ŋu awɔ nu siawo wòadze edzi. Yehowa bia tso hamemetsitsiwo si be woana hehe nɔvi bubuwo le hamea me. (2 Timoteo 2:2) Mɔnu kawo ŋu dɔe hamemetsitsi aɖewo wɔ tsɔ na hehe nɔviŋutsuwo be woadze asubɔ Yehowa ƒe amewo?\nKPE ÐE HEHEXƆLAA ŊU WÒALƆ̃ YEHOWA VEVIE\n2. Nu kae hamemetsitsi adi be yeawɔ hafi adze hehenana nɔvi aɖe gɔme, eye nu ka tae?\n2 Míate ŋu atsɔ hamemetsitsi asɔ kple agbledela. Hafi agbledela naƒã nu la, ɣeaɖewoɣi ehiãna be wòade aɖu alo anyigbanyronu anyigba la be nukuawo nawɔ nyuie. Nenema ke hafi hamemetsitsi nafia nu yeyewo hehexɔlaa la, adi be yeado ŋgɔ adzro Biblia me mɔfiame vevi aɖewo me kplii atsɔ adzrae ɖo.—1 Timoteo 4:6.\n3. (a) Aleke míate ŋu azã Yesu ƒe nya siwo le Marko 12:29, 30 atsɔ aɖo dze kple hehexɔla? (b) Ŋusẽ kae hamemetsitsi ƒe gbedodoɖa ate ŋu akpɔ ɖe hehexɔlaa dzi?\n3 Ele vevie be nànya ale si nyateƒea le ŋusẽ kpɔm ɖe hehexɔlaa ƒe nuŋububu kple seselelãme dzi. Eya ta àte ŋu abiae wòagblɔ ale si eƒe adzɔgbeɖeɖe na Yehowa kpɔ ŋusẽ ɖe tiatia siwo wòwɔ le agbe me dzi. Biabia ma ate ŋu aʋu mɔ na dzeɖoɖo nyuiwo tso ale si míate ŋu asubɔ Yehowa kple dzi blibo ŋu. (Xlẽ Marko 12:29, 30.) Àte ŋu ado gbe ɖa kple nɔviŋutsua gɔ̃ hã, abia Yehowa be wòakɔ eƒe gbɔgbɔ kɔkɔea ɖe edzi be hehe si wòaxɔ naɖe vi nɛ. Ne nɔviŋutsua see nèdo gbe ɖa ɖe eta alea la, esia ate ŋu ade dzi ƒo nɛ wòawɔ geɖe!\n4. (a) Gblɔ Biblia me nuŋlɔɖi siwo ate ŋu akpe ɖe hehexɔlaa ŋu wòayi ŋgɔ. (b) Taɖodzinu ka gbɔe wòle be hamemetsitsiwo naɖo ne wole hehe nam?\n4 Ne èdze hehenana nɔvi aɖe gɔme la, anyo be nàdzro Biblia me nuŋlɔɖi siwo akpe ɖe eŋu wòakpɔ ale si wòle vevie be wòalɔ̃ faa be yeasubɔ ye nɔviwo, anye ame si dzi woate ŋu aka ɖo kple ɖokuibɔbɔla me kplii. (1 Fiawo 19:19-21; Nehemiya 7:2; 13:13; Dɔwɔwɔwo 18:24-26) Ele vevie be hehexɔlaa natu nɔnɔme siawo ɖo abe ale si wodea aɖu agbledenyigba me ene. Esiae akpe ɖe hehexɔlaa ŋu wòawɔ ŋgɔyiyi kabakaba. Jean-Claude, si nye hamemetsitsi tso France gblɔ be, ne yele hehe nam nɔvi aɖe la, yeƒe taɖodzinue nye be yeakpe ɖe eŋu wòazã Biblia me gɔmeɖosewo atsɔ awɔ nyametsotso nyuiwo. Egblɔ be: “Media mɔnukpɔkpɔwo be nye kple hehexɔlaa míaxlẽ mawunyakpukpui siwo ‘aʋu eƒe ŋkuwo’ be ‘wòakpɔ nu wɔnuku’ siwo le Mawu ƒe Nya la me nyuie.” (Psalmo 119:18) Mɔ bubu kawo nue míate ŋu agado ŋusẽ hehexɔlaa le?\nKPE ÐE WO ŊU WOAÐO TAÐODZINU NYUIWO\n5. (a) Nu ka tae wòhiã be woaɖo dze kple hehexɔlaa tso taɖodzinu siwo le esi le Yehowa subɔsubɔ me ŋu? (b) Nu ka tae wòle be hamemetsitsiwo nadze hehenana nɔviŋutsuwo gɔme tso woƒe ɖevime? (Kpɔ etenuŋɔŋlɔa.)\n5 Bia nɔvia wòagblɔ taɖodzinu siwo wòɖo na eɖokui le Yehowa subɔsubɔ me. Ne meɖo taɖodzinu aɖeke o la, kpe ɖe eŋu wòaɖo esiwo gbɔ wòate ŋu aɖo. Tsɔ dzidzɔ gblɔ taɖodzinu siwo nèɖo na ɖokuiwò va yi, kple dzidzɔ si gbegbe nèkpɔ esi nèɖo wo gbɔ. Mɔnu sia le bɔbɔe, gake ewɔa dɔ. Victor, si nye hamemetsitsi kple mɔɖela le Afrika dukɔ aɖe me, gblɔ be: “Esi menɔ ɖevime la, hamemetsitsi aɖe bia nyam tso nye taɖodzinuwo ŋu. Nyabiase mawo kpe ɖe ŋunye medze tamebubu vevie tso nye subɔsubɔdɔa ŋu gɔme.” Hamemetsitsi kpɔnuteƒewo gblɔ be, ele vevie be woana hehe nɔviŋutsuwo tso woƒe ɖevime, ɖewohĩ esi woɖo woƒe ƒewuiwo me teti ko. * (Kpɔ etenuŋɔŋlɔa.) Miate ŋu ade dɔ aɖewo asi na wo le hamea me ɖe woƒe ƒexɔxɔ nu. Ne wodze hehenana nɔviŋutsuwo gɔme tso woƒe ɖevime la, esia ana woayi edzi aminya woƒe taɖodzinuwo ne wole tsitsim eye susuhenuwo va le agbɔ sɔm ɖe edzi.—Xlẽ Psalmo 71:5, 17.\nÐe nu si ta dɔ si nède nɔviŋutsu aɖe si la wɔwɔ le vevie ɖo me nɛ, eye nànɔ ekafum ɖe eƒe veviedodo ta (Kpɔ memama 5-8)\n6. Hehenana ƒe mɔnu nyui ka ŋu dɔe Yesu wɔ?\n6 Be nàdo ŋusẽ hehexɔlaa wòalɔ̃asubɔ la, menye nu si wòawɔ koe nàfiae o. Ele be nàɖe nu si ta wòle vevie be wòawɔe hã me nɛ. Yesu, si nye Nufiala Gã la, gblɔ na eƒe apostolowo be woaɖe gbeƒã. Gake gbã la, eɖe nu si ta wòle be woawɔ esia la me na wo. Egblɔ na wo be: “Wotsɔ ŋusẽ si le dziƒo kple anyigba dzi la katã de asi nam. Eya ta miheyi ɖawɔ dukɔwo katã me tɔwo woanye nusrɔ̃lawo.” (Mateo 28:18, 19) Aleke nàwɔ asrɔ̃ Yesu le hehenana gome?\n7, 8. (a) Aleke hamemetsitsiwo ate ŋu asrɔ̃ Yesu le hehenana gome? (b) Nu ka tae wòle vevie be woanɔ hehexɔlaa kafum? (d) Aɖaŋuɖoɖo kawoe akpe ɖe hamemetsitsi ŋu le hehenana me? (Kpɔ aɖaka si nye “ Ale Si Nàna Hehe Nɔviwo.”)\n7 Ne ède dɔ asi na nɔviŋutsu aɖe la, anyo be nàzã Biblia atsɔ aɖe nu si tae dɔ sia hiã vevie me nɛ. Esia afia be èle efiam be Biblia ƒe gɔmeɖosewo naʋãe le nu siwo wòwɔna me, ke menye be wòawɔ nɛ be see wònye wode na ye o. Le kpɔɖeŋu me, ne ègblɔ na nɔviŋutsu aɖe be wòakpɔ egbɔ be Fiaɖuƒe Akpataa ƒe mɔnuwo le dzadzɛ eye naneke naganɔ afi ma si ana ame aɖe naɖiɖi adze anyi o la, àte ŋu ahe eƒe susu ayi Tito 2:10 dzi. Eye nàɖe ale si dɔ sia ana Fiaɖuƒegbedeasia nadzro amewo geɖe wu me nɛ. Azɔ hã, na hehexɔlaa nabu nɔvi tsitsi siwo le hamea me kple ale si dɔ sia wɔwɔ nyuie aɖe vi na woe ŋu. Dzeɖoɖo kplii alea nye hehenana si ana eƒe susu nanɔ amewo ŋu, ke menye sededewo ŋu o. Ne ekpɔ ale si eƒe dɔa ɖea vi na nɔviwo la, dzi adzɔe be yele ye nɔviwo subɔm nyuie.\n8 Hekpe ɖe eŋu la, ɖo ŋku edzi nànɔ hehexɔlaa kafum ɖe mɔfiamewo dzi wɔwɔ ta. Aleke esia wɔwɔ le vevie? Abe ale si tsidzadza nana nu miemiewo tsina hewɔna vlɔvlɔvlɔ ene la, nenema kee ne èkafua hehexɔlaa la, akpe ɖe eŋu wòayi ŋgɔ le Yehowa subɔsubɔ me.—Tsɔe sɔ kple Mateo 3:17.\nKUXI BUBU AÐE\n9. (a) Nu ka tae wòate ŋu asesẽ na hamemetsitsi siwo le dukɔ siwo me nuwo de amewo dzi le me be woana hehe nɔvi bubuwo? (b) Nu ka tae mawusubɔsubɔ mexɔ nɔƒe gbãtɔ le nɔvi aɖewo ƒe agbe me o?\n9 Ate ŋu asesẽ na hamemetsitsi siwo le dukɔ siwo me nuwo de amewo dzi le me be woade dzi ƒo na nɔviŋutsu xɔnyɔnyrɔ siwo le woƒe ƒe 20-awo alo 30-awo me be woawɔ geɖe le hamea me. Hamemetsitsi kpɔnuteƒe siwo le dukɔ abe 20 sɔŋ ene me gblɔ susu siwo tae nɔviŋutsu ɖekakpui aɖewo medina be yewoawɔ geɖe le hamea me o. Wo dometɔ geɖe gblɔ be, le nɔviŋutsu aɖewo ƒe ɖevime la, wo dzilawo medea dzi ƒo na wo be woaɖo taɖodzinuwo le Yehowa subɔsubɔ me o. Eye esi wo dometɔ aɖewo di be yewoawɔ geɖe le woƒe ɖevime la, wo dzilawo de dzi ƒo na wo be woaminya suku kɔkɔ dede kple dɔ gãwo wɔwɔ le xexea me boŋ! Eya ta mawusubɔsubɔ mexɔ nɔƒe gbãtɔ le woƒe agbe me kpɔ o.—Mateo 10:24.\n10, 11. (a) Aleke hamemetsitsi ate ŋu akpe ɖe nɔvi aɖe ŋu vivivi wòatrɔ eƒe nuŋububu? (b) Mawunyakpukpui kawoe hamemetsitsi ate ŋu azã atsɔ akpe ɖe nɔviŋutsu aɖe ŋu, eye nu ka tae? (Kpɔ etenuŋɔŋlɔa.)\n10 Ne didia mele nɔviŋutsu aɖewo me be yewoawɔ geɖe le hamea me o la, abia kutrikuku kple dzigbɔɖi geɖe be woatrɔ ale si wobua nuwo ŋui, ke hã esia anya wɔ. Ele be ame si di be abɔmeti si glɔ̃ nadzɔ la natu atiwo ɖe eŋu atsɔ adzɔe vivivi. Nenema kee vivivi la, àte ŋu akpe ɖe nɔviŋutsu aɖe ŋu wòatrɔ eƒe susu ahaxɔ agbanɔamedzi geɖe le hamea me. Gake aleke nàte ŋu awɔ esiae?\n11 Dze agbagba nàdze xɔlɔ̃ nɔvia. Na wòakpɔe be yele vevie na hamea. Le ɣeyiɣi aɖe megbe la, mia kplii midzro mawunyakpukpui siwo akpe ɖe eŋu wòade ŋugble le adzɔgbe si wòɖe na Yehowa ŋu. (Nyagblɔla 5:4; Yesaya 6:8; Mateo 6:24, 33; Luka 9:57-62; 1 Korintotɔwo 15:58; 2 Korintotɔwo 5:15; 13:5) Dze agbagba nàɖo eƒe dzi gbɔ to biabiawo abe esiawo ene dzi: ‘Ŋugbe kae nèdo na Yehowa esime nèɖe adzɔgbe nɛ? Aleke nèsusu be Yehowa se le eɖokui me esime nèxɔ nyɔnyrɔ?’ (Lododowo 27:11) ‘Aleke Satana ya se le eɖokui me?’ (1 Petro 5:8) Ŋɔŋlɔ siawo tɔgbi me dzodzro ate ŋu aɖe vi geɖe ahaʋã nɔvia ƒe dzi.—Xlẽ Hebritɔwo 4:12. * (Kpɔ etenuŋɔŋlɔa.)\nHEHEXƆLAWO, MIWƆ NUTEƑE\n12, 13. (a) Nɔnɔme nyui kae nɔ Elisa si le eƒe hehexɔɣi? (b) Aleke Yehowa ɖo Elisa ƒe nuteƒewɔwɔ teƒe nɛ?\n12 Nɔviŋutsu sɔhɛwo, hamea hiã miaƒe kpekpeɖeŋu! Nɔnɔme kawoe wòle be wòanɔ mia si be miakpɔ dzidzedze le Yehowa subɔsubɔ me? Be míakpɔ esia la, mina míadzro nu siwo dzɔ le hehexɔla aɖe si nɔ anyi le blema, si nye Elisa, ƒe ŋutinya me.\n13 Anɔ ƒe 3,000 ye nye esi va yi la, nyagblɔɖila Eliya kpe Elisa si nye ɖekakpui be wòava subɔ ye. Elisa lɔ̃ ɖe edzi enumake, eye wòwɔ dɔ tsɛwo hesubɔ nyagblɔɖila la nuteƒewɔwɔtɔe. (2 Fiawo 3:11) Eliya na hehe Elisa abe ƒe ade ene. Emegbe le subɔsubɔdɔ si Eliya wɔ le Israel ƒe nuwuwu lɔƒo la, nyagblɔɖilaa gblɔ na eƒe subɔvi la be ate ŋu adzudzɔ eƒe subɔsubɔdɔa. Gake Elisa gblɔ zi etɔ̃ sɔŋ be: “Nyemagblẽ wò ɖi o.” Eɖoe kplikpaa be yeanɔ yeƒe nufialaa ŋu ɣeyiɣi didi si yeate ŋui. Eye Yehowa ɖo Elisa ƒe nuteƒewɔwɔ kple anukwareɖiɖi teƒe nɛ esi wòna wòkpɔ eteƒe esime wokɔ Eliya to ahom me dzoe.—2 Fiawo 2:1-12.\n14. (a) Aleke nɔvi siwo le hehe xɔm egbea ate ŋu asrɔ̃ Elisa? (b) Nu ka tae wòle vevie be hehexɔla nanye nuteƒewɔla?\n14 Ne èle hehe xɔm la, aleke nàte ŋu asrɔ̃ Elisa? Lɔ̃ faa nàxɔ dɔdeasiwo enumake, ne enye dɔ tsɛ gɔ̃ hã. Ðo ŋku edzi be xɔ̃wòe wò nufialaa nye. Gblɔ ale si nèkpɔ ŋudzedze ɖe kpekpeɖeŋu si nam wòle wò la ŋu nɛ, eye nàna wòakpɔe be nèdi be yeayi hehexɔxɔa dzi. Vevietɔ wu la, wɔ wò dɔdeasiwo nuteƒewɔwɔtɔe. Nu ka ta? Ne hamemetsitsiwo kpɔe be ènye nuteƒewɔla kple ame si dzi woate ŋu aka ɖo la, kakaɖedzi asu wo si be Yehowa di be nàxɔ agbanɔamedzi geɖe le hamea me.—Psalmo 101:6; xlẽ 2 Timoteo 2:2.\nDE BUBU HAMEMETSITSI KPƆNUTEƑEWO ŊU\n15, 16. (a) Aleke Elisa ɖee fia be yedea bubu yeƒe nufiala ŋu? (Kpɔ nɔnɔmetata si le nyati sia ƒe gɔmedzedze.) (b) Nu kae na nyagblɔɖila bubuwo ka ɖe Elisa dzi?\n15 Elisa ŋuti nuŋlɔɖia ɖee fia hã be ele vevie be nɔviwo nade bubu hamemetsitsi kpɔnuteƒewo ŋu. Esi Eliya kple Elisa yi ɖakpɔ nyagblɔɖilawo ƒe viwo ɖa le Yeriko vɔ la, wo ame evea wova ɖo Yordan-tɔsisia nu. Eye “Eliya ɖe nyagblɔɖila ƒe awu si wòdo la heŋlɔe tsɔ ƒo tsi la dzi, eye wòma ɖe akpa eve.” Ale wo ame evea woto ƒuƒuiƒe tso Yordan-tɔsisia, eye “wole dze ɖom le yiyim.” Elisa nɔ to lém ɖe nya sia nya si gblɔm eƒe nufialaa le ŋu nyuie henɔ nu geɖe srɔ̃m tso egbɔ. Elisa mese le eɖokui me be yenya nu sia nu xoxo o. Eyome wokɔ Eliya to ahom me dzoe, eye Elisa trɔ yi Yordan nu. Etsɔ nyagblɔɖila Eliya ƒe awua ƒo tsia dzi hegblɔ be: “Afi kae Yehowa, Eliya ƒe Mawu la le?” Ale tsia ma ɖe eve ake.—2 Fiawo 2:8-14.\n16 Ède dzesii be nukunu gbãtɔ si Elisa wɔ la sɔ kple nukunu mamlɛtɔ si Eliya wɔa? Nu kae esia fia mí? Elisa mese le eɖokui me be, esi wònye yee wotsɔ ɖoƒea na ta la, azɔ yeate ŋu awɔ nuwo wòato vovo na ale si Eliya wɔe o. Ke boŋ Elisa wɔ nu si tututu wòsrɔ̃ tso Eliya gbɔ tsɔ ɖee fia be yedea bubu yeƒe nufialaa ŋu, eye esia na nyagblɔɖila bubuwo ka ɖe Elisa dzi. (2 Fiawo 2:15) Elisa wɔ nyagblɔɖidɔ ƒe 60 sɔŋ, eye Yehowa na ŋusẽe wòwɔ nukunu geɖe wu esiwo Eliya wɔ. Nu kae hehexɔlawo ate ŋu asrɔ̃ tso esia me?\n17. (a) Aleke hehexɔlawo ate ŋu asrɔ̃ Elisa ƒe nɔnɔme egbeae? (b) Aleke Yehowa akpe ɖe hehexɔla wɔnuteƒewo ŋu ne ɣeyiɣiawo va le yiyim?\n17 Ne èxɔ agbanɔamedziwo le hamea me la, mègasusui be ele be yeawɔ nuwo wòato vovo kura tso ale si wonɔ ewɔm gbɔ o. Ðo ŋku edzi be, ale si hamea ƒe nɔnɔmewo bia nue wowɔa tɔtrɔwo ɖo, alo ne míexɔ mɔfiame yeyewo tso Yehowa ƒe habɔbɔa gbɔ. Mele be nàtrɔ nuwo le esi wònye wòe dii nenema ta o. Esi Elisa yi edzi wɔ nu abe Eliya ene ta la, ena nyagblɔɖila bubuwo ka ɖe edzi vevie, eye wòɖee fia be edea bubu eƒe nufialaa ŋu. Nenema ke ne èyi edzi wɔ mɔnu siwo wò nufialawo zã, siwo nɔ te ɖe Biblia ƒe mɔfiamewo dzi, ŋu dɔ la, àɖee afia be yedea bubu hamemetsitsi kpɔnuteƒewo ŋu, eye nɔviwo katã aka ɖe dziwò. (Xlẽ 1 Korintotɔwo 4:17.) Ne nuteƒekpɔkpɔ geɖe va le asiwò sum la, àkpe asi ɖe hamea ŋu woawɔ tɔtrɔ siwo hiã be woanɔ akasa nu kple Yehowa ƒe habɔbɔ si le zɔ ɖem ɣesiaɣi la. Eye ne ɣeyiɣiawo va le yiyim la, Yehowa akpe ɖe ŋuwò nàwɔ dɔ siwo lolo wu esiwo wò nufialawo wɔ, abe ale si wònɔ le Elisa gome ene.—Yohanes 14:12.\n18. Nu ka tae wòhiã kpata be woana hehe nɔviŋutsuwo le hamea me?\n18 Míele mɔ kpɔm be aɖaŋuɖoɖo siwo le nyati sia kple esi do ŋgɔ nɛ me ado ŋusẽ hamemetsitsiwo be woadi ɣeyiɣi atsɔ ana hehe nɔvi bubuwo geɖe wu. Míele gbe dom ɖa hã be nɔviŋutsu geɖewo nalɔ̃ faa axɔ hehe geɖe ahazã nu siwo wosrɔ̃ atsɔ akpe ɖe Yehowa ƒe amewo ŋu. Esia ana ŋusẽ naɖo hamewo ŋu le xexe bliboa me, eye wòakpe ɖe mía dometɔ ɖe sia ɖe ŋu be wòayi edzi awɔ nuteƒe le ɣeyiɣi sesẽ siwo gbɔna me.\n^ mm. 5 Ne nɔviŋutsu sɔhɛ aɖe ɖee fia be yetsi le gbɔgbɔ me, ebɔbɔa eɖokui, eye nɔnɔme bubu siwo hiã be wòadze asubɔ le hamea me le esi la, hamemetsitsiwo ate ŋu akafui be woaɖoe subɔsubɔdɔwɔla ne mexɔ ƒe 20 haɖe o hã.—1 Timoteo 3:8-10, 12; kpɔ Gbetakpɔxɔ, July 1, 1989, axa 29.\n^ mm. 11 Miate ŋu adzro Gbetakpɔxɔ, April 15, 2012, axa 14-16, memama 8-13; kple “Midzra Mia Ðokui Ðo Ðe Mawu Ƒe Lɔlɔ̃ La Me,” ta 16, memama 1-3 me nyawo me.\nAle Si Nàna Hehe Nɔviwo\nHAMEMETSITSI siwo kpɔ dzidzedze le hehenana nɔvi bubuwo me ɖo aɖaŋu siwo gbɔna:\nÐo kpɔɖeŋu nyui le wò nyagbɔgblɔ kple nuwɔna me.\nDe dzi ƒo na hehexɔlaa be wòaxlẽ Biblia bliboa le ƒe ɖeka me atsɔ atu ƒomedodo si le eya kple Yehowa dome ɖo.\nMiwɔ dɔ ɖekae le gbeadzi.\nFiae ale si wòakpɔ kpekpewo hena gbeadziyiyi dzi nyuie wòaɖe vi na nɔviwo.\nNe èle dutoƒonuƒo ƒom la, tsɔ wò nuƒogbalẽa ƒe kɔpi nɛ wòakpɔ ale si nètrɔ asi le nyatia ŋui.\nKpe eya kple eƒe ƒomea ɣeaɖewoɣi be woava kpɔ gome le miaƒe ƒometadedeagu me.\nKpe eya kple eƒe ƒomea be woawɔ ɖeka kple wò ƒomea miayi aɖaɖe gbeƒã le nuto siwo me Ðasefo ʋɛ aɖewo alo ɖeke mele o me. *—Kpɔ etenuŋɔŋlɔa.\n^ mm. 59 Hamemetsitsi siwo le Afrika, Amerika, Asia, Australia kple Europa siaa te mɔnu siawo kpɔ eye nu nyuiwo do tso eme.\nHamemetsitsi kpɔnuteƒewo naa hehe nɔviŋutsuwo ne wofia aɖaŋu vevi siwo akpe ɖe wo ŋu be woalé be na Mawu ƒe amewo la wo


Ale Si Nàɖu Dziku Dzi\nGBE BUBU Afrikaans Albanian Amharic Arabic Armenian Armenian (West) Aymara Bengali Bicol Bulgarian Cambodian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chinagbe (Wu Shanghai) Chinese (Sichuanese) Chitonga Chitonga (Malawi) Chitumbuka Chuvash Cibemba Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Guarani Gujarati Haitian Creole Hebrew Hiligaynon Hindi Hiri Motu Hmong (Ɣi) Hungarian Igbo Iloko Indonesian Italian Japanese Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisi Kisonge Kongo Korean Krio Lingala Lithuanian Luganda Lunda Macedonian Malagasy Malayalam Maltese Marathi Maya Mizo Mongolian Moore Myanmar Nepali Ngabere Niuean Norwegian Nzema Ossetian Otetela Pangasinan Papiamento (Aruba) Papiamento (Curaçao) Polish Portuguese Punjabi Quechua (Bolivia) Rarotongan Romanian Russian Samoan Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swedish Tagalog Tamil Tatar Telugu Tetun Dili Thai Tigrinya Tongan Totonac Tshiluba Tsonga Turkish Tuvaluan Twi Ukrainian Umbundu Urdu Vietnamese Waray-Waray Wayuunaiki Xhosa Zapotec (Isthmus) Zulu\nWonyà kɔledzi aɖe ƒe basketbɔl fiala le esi metea ŋu léa eƒe dziku nu o ta.\nÐevi aɖe le avi fam le eɖokui xlãm ɖe anyi le esi womewɔ eƒe didiwo dzi nɛ o ta.\nVidada aɖe kple viaŋutsuvi le ɣli dom ɖe wo nɔewo ta le esi ɖevia wɔ eƒe xɔ me nyamaa ta.\nMÍ KATÃ míekpɔ ame wòdo dziku kpɔ, eye ɖikeke mele eme o be míawo ŋutɔwo hã míedoa dziku ɣeaɖewoɣi. Togbɔ be míabu dzikudodo be menyo o, eya ta mesɔ be míanɔ dziku dom o hã la, ne edze abe ame aɖe wɔ nu madzɔmadzɔ ɖe mía ŋu la, míesena le mía ɖokui me zi geɖe be mía tɔ dzɔ be míado dziku. Amerika Susuŋutinunyalawo Ƒe Habɔbɔ ŋlɔ nyati aɖe si gblɔ be “dziku nye seselelãme aɖe si sɔ le dzɔdzɔme nu, eye zi geɖe la, naneke megblẽ le eŋu o.”\nNuŋububu sia adze nu si sɔ ne míetsɔe sɔ kple nya si gbɔgbɔ ʋã Kristotɔ apostolo Paulo wòŋlɔ bena: “Mibi dzi, gake migawɔ nu vɔ̃ o; miaƒe dzibibi la naganɔ anyi ɣe naɖo to ɖe edzi o.” (Efesotɔwo 4:26) Eƒe nya siawo ɖee fia be elɔ̃ ɖe edzi be etea ŋu dzɔna ɣeaɖewoɣi be ame nado dziku. Le esia ta ɖe wòle be míado dziku kaɖikaɖi alo ɖe wòle be míadze agbagba alé enua?\nÐE WÒSƆ BE NÀDO DZIKUA?\nEsi Paulo nɔ nuxlɔ̃amenya mawo gblɔm la, hakpala ƒe nyawoe nɔ susu me nɛ. Hakpala ŋlɔ bena: “Dzi neku mi, ke migawɔ nu vɔ̃ o!” (Psalmo 4:5) Gake susu ka tututue le megbe na Paulo ƒe nuxlɔ̃amea? Eyi edzi ɖe eme be: “Mina woaɖe ameléleɖedɔme kaɖikaɖi kple dɔmedzoe kple dziku kple ɣlidodo kpakple dzugbewo, ɖa le mia dome hekpe ɖe nu gbegblẽ wɔwɔ ɖe sia ɖe ŋu.” (Efesotɔwo 4:31) Le nyateƒe me la, ɖe Paulo nɔ nu xlɔ̃m Kristotɔwo be woagado dziku wòagbɔ eme o. Amerika Susuŋutinunyalawo Ƒe Habɔbɔa gblɔ yi edzi be: “Dziku si nu womelé o la doa gã ɖe edzi eye wònana wowɔa nu si gbɔ eme, eye esia mekpɔa . . . nyaa gbɔ o.”\nKe aleke míawɔ ‘aɖe’ dzikudodo ɖa ahaƒo asa na emetsonuwo katãa? Blema Israel fia nyanu Salomo ŋlɔ bena: ‘Ame si sea nu gɔme nyuie la, medoa dziku kabakaba o.’ (Lododowo 19:11) Aleke nugɔmesese ate ŋu akpe ɖe ame ŋu ne eƒe dzi ho?\nALE SI NUGƆMESESE NANA WOMEDOA DZIKU KABAKABA O\nNugɔmesese nye ŋutete si nana ame kpɔa nu yia ŋgɔ. Be wòase nu gɔme fia be ame nase nya siwo katã ku ɖe nudzɔdzɔ aɖe ŋu la gɔme. Aleke esia nyanya akpe ɖe mía ŋu ne wodo dziku na mí alo di nya le mía ŋu?\nNe wowɔ nu madzɔmadzɔ ɖe mía ŋu la, míate ŋu ado dziku. Gake ne míeɖe mɔ na dzikua, alo wɔ nu wògbɔ eme la, míate ŋu agblẽ nu le mía ɖokui kple ame bubuwo ŋu. Abe ale si ko dzo ate ŋu afia aƒe blibo ne womelé enu o ene la, nenema kee ne míelé míaƒe dziku nu o la, ate ŋu aklo bubu ɖa le mía ŋu eye mí kple ame bubuwo dome agblẽ, eye wòagblẽ mí kple Mawu dome ƒomedodo gɔ̃ hã me. Eya ta ne míaƒe dzi ho la, ɣemaɣi tututue wòle be míagbɔ dzi ɖi alé ŋku ɖe nya ŋu nyuie. Ne míese nya bliboa gɔme nyuie la, esia akpe ɖe mía ŋu míalé míaƒe dzikua nu.\nSalomo fofo Fia David kɔ ʋu ɖi kloe le nya aɖe si dzɔ ɖe wo kple ŋutsu aɖe si ŋkɔe nye Nabal dome. David da akpe be wokpe ɖe ye ŋu yeva se nya bliboa gɔme. David kple eƒe amewo kpɔ Nabal ƒe lãhawo ta le Yudea-gbedzi. Esi David se be Nabal va fu ko ge na eƒe lãhawo la, edɔ ame ɖo ɖee be wòana nuɖuɖu yewo. Nabal ɖo eŋu be: “Ðe matsɔ nye nuɖuɖu kple nye nunono kpakple lã, si mewu na nye fukolawo la, na ame siwo nyemenya afi si wotso oa?” Gbedaɖeamegbɔ ka gbegbee nye esi! Esi nya va ɖo to me na David la, eɖe ame 400 kpe ɖe eɖokui ŋu eye wodze mɔ be yewoaɖatsrɔ̃ Nabal kple eƒe aƒemetɔwo katã.—1 Samuel 25:4-13.\nEsi Nabal srɔ̃ Abigail se nya si dzɔ la, edze mɔ yi ɖakpe David. Esi wòdo go David kple eƒe amewo la, edze klo ɖe eƒe afɔ nu gblɔ bena: “Na wò dɔlanyɔnu naƒo nu ɖe wò to me, eye se wò dɔlanyɔnu ƒe gbe!” Eyome egblɔ na David be movitɔe Nabal nye eya ta ne ebia hlɔ̃ na eɖokui hekɔ ʋu ɖi la ava vee emegbe.—1 Samuel 25:24-31.\nAleke Abigail ƒe nyawo na David se nya bliboa gɔme si na eƒe dzikua nu fa? Gbã la, eva de dzesii be movitɔe Nabal nye, eye evelia David kpɔe be hlɔ̃biabia ana yeaɖi ʋufɔ. Abe David ene la, nane ate ŋu ado dziku na mí vevie. Nu kae wòle be míawɔ? “Gbɔ fuu eye naxlẽ ɖeka, eve, etɔ̃ va se ɖe ewo.” Aɖaŋuɖoɖo siae dze le nyati aɖe si ku ɖe ale si woalé dziku nui ŋu si kɔdzi si nye Mayo Clinic ŋlɔ la me. Nyateƒee, gbɔ dzi ɖi nàbu nu si he kuxia vɛ kple nu si ado tso afɔ si nàɖe la me ŋu nyuie. Na nuŋububu alea nakpe ɖe ŋuwò nàlé wò dzikua nu alo nàɖe asi le nya ŋu kura.—1 Samuel 25:32-35.\nWokpe ɖe ame geɖewo ŋu egbea hã woɖu woƒe dziku dzi. Sebastian gblɔ ale si Biblia-sɔsrɔ̃ kpe ɖe eŋu wòsrɔ̃ ale si wòaɖu dziku kple eƒe seselelãmewo dzi le Polandtɔwo ƒe gaxɔ me esime wòxɔ ƒe 23. Egblɔ be: “Gbã la, medea ŋugble le kuxia ŋu. Eyome medzea agbagba be mawɔ ɖe Biblia ƒe aɖaŋuɖoɖowo dzi. Meva kpɔe be Bibliae nye mɔfiamegbalẽ nyuitɔ kekeake.”\nBiblia ƒe aɖaŋuɖoɖowo dzi wɔwɔ akpe ɖe ŋuwò nàɖu ɖokuiwò dzi\nSetsuo hã wɔ nu sia tɔgbi. Egblɔ be: “Medoa ɣli ɖe amewo ta le dɔme ne wodo dziku nam. Gake fifia esi meva srɔ̃ Biblia la, le esi teƒe be mado ɣli la mebia ɖokuinye be: ‘Ame ka ƒe agɔdzedzee? Ðe manye nye ŋutɔ gbɔnyee kuxia tso oa?’” Ne ebu nuwo ŋu alea la, ekpena ɖe eŋu wòɖua eɖokui dzi ale be eƒe dzi megahona wòdoa dziku helĩhelĩ o.\nNu si hoa dzi na ame nu ate ŋu asẽ, gake ŋusẽ geɖe le aɖaŋuɖoɖo si tso Mawu ƒe Nya Biblia me ŋu wu. Ne èwɔna ɖe Biblia ƒe aɖaŋuɖoɖo si me nunya le dzi eye nèdoa gbe ɖa biaa Mawu ƒe kpekpeɖeŋu la, gɔmesese ate ŋu akpe ɖe wò hã ŋuwò nàle dziku nu alo aɖu edzi kura.\nƉoe Ɖe Amewo Ɖoe Ɖe Amewo ‘Ame Si Sea Nu Gɔme Nyuie La, Medoa Dziku Kabakaba O’


2 Korintotɔwo 7 | Biblia Le Internet Dzi | Xexe Yeye Gɔmeɖeɖe\n2 Korintotɔwo 7:1-16\nMíakɔ mía ɖokui ŋu tso ɖiƒoƒo sia ɖiƒoƒo me (1)\nPaulo kpɔ dzidzɔ ɖe Korintotɔwo ŋu (2-4)\nTito tsɔ nyatakaka nyuiwo vɛ (5-7)\nMawumenuxaxa kple dzimetɔtrɔ (8-16)\n7 Esi ŋugbedodo siawo le mía si ta la,+ lɔlɔ̃tɔwo, mina míakɔ mía ɖokui ŋu tso ŋutilã kple gbɔgbɔ ƒe ɖiƒoƒo sia ɖiƒoƒo me,+ eye míanɔ kɔkɔe geɖe wu le mawuvɔvɔ̃ me. 2 Mikɔ dzi me ɖe mía ŋu.+ Míeda vo ɖe ame aɖeke ŋu o, míegblẽ nu le ame aɖeke ŋu o, míeba ame aɖeke o.+ 3 Nyemele esia gblɔm be mabu fɔ mi o. Elabena megblɔe xoxo be, míaƒe dzi ku ɖe mia ŋu ale gbegbe be míaku kpli mi, eye míanɔ agbe hã kpli mi. 4 Metea ŋu ƒoa nu na mi faa. Metsɔa mi ƒoa adegbe geɖe. Akɔfafa yɔm taŋ; mele dzidzɔ kpɔm glo le míaƒe fukpekpewo katã me.+ 5 Le nyateƒe me la, esi míeva ɖo Makedonia+ la, míaƒe ŋutilã mekpɔ gbɔdzɔe aɖeke o, ke boŋ woyi edzi wɔ fu mí le mɔ sia mɔ nu—ʋiʋliwo nɔ egodo, vɔvɔ̃ nɔ ememe. 6 Ke Mawu, ame si faa akɔ na ame siwo ƒo dzi ɖe le+ la, na Tito ƒe vava fa akɔ na mí. 7 Eye menye eƒe vava la ɖeɖe koe o, ke ale si miena eƒe dzi dze eme hãe, elabena eva gblɔ ale si miedi vevie be yewoakpɔm, ale si miele nu xam ɖe tanye, kple ale si mietsɔ ɖe le eme nam vevie la nam; eye esia na megakpɔ dzidzɔ geɖe wu. 8 Elabena ne nye agbalẽa na miexa nu+ hã la mevem o. Ne evem gbã hã la, (mekpɔe be agbalẽ ma do nuxaxa na mi, gake ɣeyiɣi vi aɖe koe), 9 azɔ mele dzidzɔ kpɔm, menye esi wòdo nuxaxa na mi ta o, ke esi wòna miexa nu hena dzimetɔtrɔ ta boŋ. Elabena ena miexa nu le Mawu me, ale be míegblẽ naneke le mia ŋu o. 10 Elabena mawumenuxaxa nana wotrɔa dzi me hena ɖeɖekpɔkpɔ, eye esia mevea ame o;+ ke xexe sia ƒe nuxaxa hea ku vanɛ. 11 Mikpɔ nu si gbegbe do tso miaƒe mawumenuxaxa me la ɖa, ɛ̃, ena miekɔ mia ɖokui ŋu, ɛ̃, ena mielé fu nu manyomanyo, ɛ̃, ena vɔvɔ̃ ɖo mi, ɛ̃, ena didi vevie nɔ mia me, ɛ̃, ena mietsɔ dzo ɖe nu ŋu, ɛ̃ ena mieɖɔ nu si gblẽ la ɖo!+ Mieɖee fia le go sia go me be yewole dzadzɛ* le nya sia me. 12 Togbɔ be meŋlɔ agbalẽ na mi hã la, menye ame si da vo+ alo ame si ŋu woda vo ɖo tae meŋlɔe ɖo o, ke boŋ be miaƒe veviedodo le mía ŋuti la nadze ƒãa le mia dome le Mawu ŋkume. 13 Esia tae wofa akɔ na mí ɖo. Ke hekpe ɖe míaƒe akɔfafa sia ŋu la, míegakpɔ dzidzɔ geɖe wu le dzidzɔ si Tito kpɔ la ta, elabena mi katã miena eƒe gbɔgbɔ kpɔ dzidzeme. 14 Ne meƒo adegbe le mia ŋu le eŋkume la, mezu ŋukpe nam o; ke boŋ ale si nya siwo katã míegblɔ na mi nye nyateƒe la, nenema kee ale si metsɔ mi ƒo adegbee na Tito la hã nye nyateƒe. 15 Eye miaƒe nu léa dzi nɛ geɖe wu ne eɖo ŋku mi katã miaƒe toɖoɖo+ kple ale si mietsɔ vɔvɔ̃ kple dzodzo nyanyanya xɔe la dzi. 16 Dzi le dzɔyem be le mɔ sia mɔ nu la, dzi ate ŋu aɖo ƒonye le mia ta.\n^ Alo, “yewomeɖi fɔ o.”\n2 Korintotɔwo 7


GBE BUBU Afrikaans Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Hungarian Igbo Indonesian Italian Japanese Korean Latvian Lithuanian Norwegian Papiamento (Curaçao) Polish Portuguese Romanian Russian Samoan Sepedi Setswana Slovak Slovenian Spanish Swahili Swedish Thai Ukrainian\nABE ALESI GUSTAVO SISSON GBLƆE ENE\nEsi mexɔ ƒe 12 la, togbɔ be meƒo ɖokuinye ɖe tsiƒuƒu me ale gbegbe hã la, metso nya me be mava zu ɖɔkta. Gake le ɣeyiɣi ma ke me la, medze Biblia sɔsrɔ̃ gɔme, eye ewɔe be medi be mava zu subɔla. Nukae va dzɔ ɖe nye taɖodzinu kple didi vovovoawo dzi? Ðe wowɔ ɖeka kple wo nɔewoa?\nLE ƑE 1961 me la, Olive Springate, si nye Yehowa Ðasefowo ƒe dutanyanyuigblɔla le Brazil, dze Biblia sɔsrɔ̃ gɔme kpakple mía kple Dada. Esi Papa, amesi nye ɖɔkta si wobuna le Pôrto Alegre, tsi tre ɖe mía ŋu ta la, míedzudzɔ nua sɔsrɔ̃. Ke hã Olive yi edzi ƒoa nu kpli mí, eye mlɔeba meva de dzesii be nyateƒeae nye ma srɔ̃m menɔ. Gake ɣemaɣi la, tsiƒuƒu si me meƒo ɖokuinye ɖo la he nye susu ɖa le gbɔgbɔmenuwo ŋu.\nEsi mexɔ ƒe 19 la, medo go nyɔnuvi dzetugbe aɖe si ŋkɔe nye Vera Lúcia le afisi meƒua tsi le, eye míete zɔzɔ. Dada ƒo nu nɛ tso míaƒe dzixɔsewo ŋu, eye wòdze eŋu. Eyata medi Olive yome mɔ, eye wòdze Biblia sɔsrɔ̃ gɔme kpli mí, togbɔ be Vera Lúcia fofo tsia tre ɖe mía ŋu hã.\nVera Lúcia yi nusɔsrɔ̃a dzi, eye wòyi ŋgɔ le Biblia me sidzedze me. Edze Biblia sɔsrɔ̃ gɔme kple dɔwɔla siwo le afisi meƒua tsi le gɔ̃ hã. Le ɣeyiɣi ma ke me la, nye ŋku biã ɖe dzadzraɖo hena dukɔa ƒe tsiƒuƒu hoʋiʋli si gbɔna ŋu.\nLe míaƒe nusɔsrɔ̃ kple Kristotɔwo ƒe kpekpewo dede ƒe ɖeka kple edzivɔ megbe la, Vera Lúcia fofo de dzesii be nane nɔ dzɔdzɔm. Gbeɖeka esi míetso kpekpe gbɔ la, enɔ lalam eye wòbia be afika míetso hã. Meɖo eŋu be míetso Kristotɔwo ƒe kpekpe, hegblɔ kpee be togbɔ be ɖewohĩ mawusubɔsubɔ mele vevie na eya o hã la, enye ku kple agbe ƒe nya na míawo ya. Eɖe hũ eye wògblɔ be: “Nenye ku kple agbe ƒe nyae wònye la, ke nya aɖeke mele asinye o.” Tso gbemagbe la, eƒe nuwɔna trɔ, eye togbɔ be meva zu Yehowa Ðasefo gbeɖe o hã la, eva zu xɔlɔ̃ kplikplikpli, kple zɔhɛ le hiãɣiwo me.\nMeɖoe do ŋgɔ be madzudzɔ tsiƒuƒuhoʋiʋliwo le dukɔa ƒe hoʋiʋliawo megbe, gake tsiƒuƒu mɔnu si amesiame di si me meɖu dzi le zi eve, kple meta 400 kpakple 1,500 ƒe tsiƒuƒu si meƒu le ɣeyiɣi kpui aɖe me, wònye zi gbãtɔ le Brazil, na wokpem be makpɔ gome le Pan Amerika Hoʋiʋliawo me le Cali, Colombia, le ƒe 1970 me. Togbɔ be Vera Lúcia melɔ̃ ɖe edzi be mayi o hã la, medze hehexɔxɔ gɔme na hoʋiʋlia.\nEsi meƒu tsi nyuie le Cali ta la, hehenalawo biam ne malɔ̃ axɔ hehe hena Olympic-hoʋiʋliawo. Mebu tame le atikewɔwɔ nusɔsrɔ̃ si nu nyemekpɔ wu haɖe o kple nyateƒe wɔnuku siwo srɔ̃m menɔ ku ɖe Yehowa ƒe tameɖoɖowo ŋu la ŋuti, eye meɖe asi le tsiƒuƒu tsɔtsɔ ɖo dɔe ŋu keŋkeŋ. Tso ɣemaɣi la, mewɔ gbɔgbɔmeŋgɔyiyi kabakaba. Le ƒe 1972, si nye ƒe si me wowɔ Olympic Hoʋiʋliawo le Munich, Germany, la, mía kple Vera Lúcia míexɔ nyɔnyrɔ ɖe tsi me tsɔ ɖo kpe míaƒe adzɔgbeɖeɖe na Yehowa dzii. Esia de dzi ƒo na Dada be wògadze Biblia sɔsrɔ̃ gɔme, eye le ɣeyiɣi aɖe megbe la, eya hã va xɔ nyɔnyrɔ.\nLe Dada ƒe nyɔnyrɔxɔxɔ megbe la, Papa ƒe tsitretsiɖeŋua nu gava sẽ ɖe dzi. Mlɔeba míaƒe ƒomea va gbã, eye esi wònye mekpɔtɔ nɔ yunivɛsiti ɣemaɣi ta la, dada ƒe dzudzɔxɔxɔledɔmefetu sue si wòxɔna kple ga si míekpɔ tso míaƒe aƒe si míedzra me koe míetsɔ kpɔa mía ɖokui dzii. Ewɔe be mía kple Vera míetutu míaƒe srɔ̃ɖeɖe yi ŋgɔe. Le nyateƒe me la, nufiame nyui siwo mexɔ tso Papa gbɔe kpe ɖe ŋunye be mewɔ nyametsotso siwo mewɔ la. Egblɔna zi geɖe be: “Mègavɔ̃ be yeato vovo o,” kple “Menye ɣesiaɣie ame gbogbotɔ ƒe nya nyea nyuitɔ o.” Nya siwo wòlɔ̃a gbɔgblɔ dometɔ ɖekae nye be: “Nusi ame te ŋu wɔna na ame bubuwoe wotsɔ dzidzea eƒe asixɔxɔe.”\nEsi menye Yehowa Ðasefo ta la, mete ŋu tsɔ Papa ƒe aɖaŋuɖoɖo nyuiawo de dɔwɔna me. Menɔ eƒe abati gbɔ esime wòku le ƒe 1986 me. Míegava zu xɔ̃wo eye míedea bubu mía nɔewo ŋu. Mexɔe se be ekpɔa dzidzɔ ɖe ŋunye, le esi meva zu ɖɔkta abe eya ŋutɔ ene ta.\nDo ŋgɔ na ema la, medo le atikesɔsrɔ̃suku le ƒe 1974 me. Meɖoe be manye atikewɔla ko, gake emegbe esi mebu nyaa ŋu yi ŋgɔ la, metso nya me be mate ŋu akpe ɖe nɔvinye Kristotɔwo ŋu geɖe wu ne mezu amekola. (Dɔwɔwɔwo 15:28, 29) Eyata metso nya me eye mezã ƒe etɔ̃ siwo kplɔe ɖo tsɔ xɔ hehe be mava zu amekola.\nNyahehe Sesẽ Aɖe\nNublanuinya aɖe si dzɔ helɔm ɖe emee nye Ðasefo nyɔnuvi ƒe 15 vi aɖe si ʋu nɔ ɖuɖum ɖe lãme na. Efu kpii eye ʋu menɔ lãme nɛ o, gake eƒe susu le te eye wòɖoe kplikpaa be yemaxɔ ʋu o. Esi mena eƒe ʋu sɔ gbɔ ɖe edzi megbe la, mewɔ dɔ le eƒe ʋuka ŋu eye mezã dzetsi fafɛ tsɔ klɔ teƒea be ʋua nadzudzɔ dodo le eŋu. Gbã la, eka ɖe eme, gake le gaƒoƒo 36 megbe esime wònɔ dɔléle sesẽwo gbɔkpɔƒe la, ʋua ganɔ dodom le vome. Togbɔ be ɖɔkta si nɔ egbɔ ɣemaɣi dze agbagba vevie hã la, mete ŋu tɔ te ʋua ƒe dodo o, eye nyɔnuvia ku.\nEsi wòdzɔ nenema la, dɔwɔsewo ƒe kɔmiti ɖo asi dzinye be magawɔ dɔ o, eye wotsɔ nye nyaa na nutoa me atikewɔwɔ dɔdzikpɔƒea. Wotso nunye be meda le atikewɔse etɔ̃ dzi, si wɔe be woate ŋu axɔ nye atikewɔwɔ ŋuti mɔɖegbalẽvi le asinye eye nye dɔwɔɖui hã nagblẽ.\nKɔmitia nam ŋkeke 30 be matsɔ aŋlɔ ɖokuinyenuɖenya vɛ. Nye senyalawo dzra ɖo ɖe sea kple dukplɔse siwo matsɔ aɖe ɖokuinye nui ŋu, eye afima Kɔdzi ƒe Kadododzikpɔkɔmitia me tɔ, siwo nye Yehowa Ðasefo siwo dina be yewoana kɔdziwo kple dɔnɔwo nawɔ nu aduadu la kpe ɖe ŋunye medzra ɖo ɖe atikewɔwɔ ƒe se siwo de dzinye ŋu. Le nyaa drɔ̃ƒe la, ɖoɖodzikpɔkɔmitia bia gbem koŋ ku ɖe nye ɖɔktanyenye kple Yehowa Ðasefo nyenye ŋu. Gake metu ɖokuinyenuɖenyawo ɖe atikewɔwɔ kple dzɔdzɔmeŋutinunya me sewo koŋ kple nyatakaka siwo amekola xɔŋkɔwo na dzi.\nÐaseɖinya siwo mena ɖo kpe edzi be dɔnɔa gbe be woagado ʋu na ye o eye be nyemewɔ naneke be matsɔ akpɔ ŋusẽ ɖe edzi le nyametsotso ma wɔwɔ me o. Eva dze le nyadɔdrɔ̃a me hã be le ɖɔkta ene siwo gbɔ wòde me la, nye ɖeka koe dze atike si wɔ ɖeka kple dɔnɔa ƒe didi eye wòsɔ ɖe eƒe nɔnɔmea nu la wɔwɔ gɔme nɛ.\nEmegbe wotsɔ nye nyaa de asi na kɔmiti si awɔ nyametsotso. Meƒo nu aɖabaƒoƒo ewo tsɔ ʋli ɖokuinye tae, eye abe alesi mewɔe le ɖokuinyenuɖenya siwo meŋlɔ do ŋgɔ me ene la, atikewɔse siwo de dzinye ŋu koŋue meƒo nu tsoe. Esi meƒo nu vɔ la, kɔmitia me tɔ eve gblɔ be togbɔ be nyemedo ʋu nɛ o hã la, atike siwo mewɔ la sɔ ɖe atikewɔsewo nu. Ðɔkta bubu te gbe ɖe edzi be atikewɔwɔ ʋumazãmazãe wɔa dɔ, eye amewo tsia agbe le eme wu. Kɔmitia me tɔ mamlɛtɔ gblɔ be menye nya lae nye be ʋudodo na ame nyo alo menyo o. Nya lae nye ɖe wònyo be ɖɔkta nazi atikewɔwɔ si dɔnɔa medi o ɖe edzi hã, eye wògblɔ be gome ma mele ɖɔkta si o. Ewɔe be esi woda akɔ ɖe nyaa dzi la, ame 12 le kɔmitia me lɔ̃ ɖe edzi, eye ame 2 gbe be womate fli ɖe nutsotsoawo katã me o, si wɔe be ŋunye va kɔ.\nDɔnɔ ƒe Gomenɔamesiwo Taʋiʋli\nKɔdzi aɖewo xɔa gbeɖeɖe tso ʋɔnudrɔ̃ƒewo be woazi dɔnɔ siwo nye Ðasefowo dzi ne woaxɔ ʋu, eye ɣeaɖewoɣi la, meʋlia nya le ʋɔnu wotrɔa gbeɖeɖe mawo. Nya mawo dometɔ ɖeka ku ɖe Ðasefo aɖe si ƒe ʋuka te le eƒe vehlo me, si wɔnɛ be ʋu ɖuɖuna ɖe dɔme na ame ŋu. Ɣeyiɣi si me woxɔe ɖe kɔdzi la, ʋu vɔ le lãme nɛ xoxo—eƒe ʋumenugbagbevidzĩ me nuwo nɔ gram 4.7 le desilita ɖesiaɖe me. * Gbã la, womezi edzi be wòaxɔ ʋu o, eye vevesesenutsitikewo ko wowɔ nɛ.\nEmegbe le dɔnɔa ƒe kɔdzi nɔnɔ kwasiɖa ɖeka megbe la, eƒe mo wɔ yaa esi ʋɔnudrɔ̃ƒedɔwɔla aɖe va egbɔ be ʋɔnudrɔ̃ƒe ɖe gbe be woado ʋu nɛ. Ɣemaɣi la, eƒe ʋumenugbagbevidzĩ me nuwo yi dzi ɖo gram 6.4 le desilita ɖeka me eye eƒe nɔnɔmea ka ɖe eme. Edze abe ʋumenugbagbevidzĩ me nu ƒe agbɔsɔsɔ gbãtɔ dzie ʋɔnudrɔ̃laa nɔ te ɖo wɔ eƒe nyametsotsoa, ke menye evelia si yi dzi wu la o.\nKɔdzi ƒe Kadododzikpɔkɔmitia bia be yewoakpe ɖe ŋunye. Dɔnɔa bia be mado ye kpɔ. Medoe kpɔ eye emegbe mete ŋu kpɔ kɔdzi si woalɔ̃ awɔ atike nɛ ʋumanɔmee. Le ɣeyiɣi ma ke me la, eƒe senyalawo ʋli nya tsi tre ɖe ʋɔnudrɔ̃ƒea ƒe gbeɖeɖe be woado ʋu na dɔnɔa ŋu.\nWoyɔm yi ʋɔnudrɔ̃laa ŋkume le ʋɔnu, eye wòbia gbem ku ɖe dɔnɔa ƒe nɔnɔme ŋu. Le nyaa dɔdrɔ̃ me la, eɖe gbe nam be mayi atikewɔwɔ na dɔnɔa dzi esime wokpɔtɔ le nya hem le gbe si ʋɔnudrɔ̃ƒea ɖe ŋu. Kaka ɣeyiɣi nade be míagayi ʋɔnua la, dɔnɔa ƒe lãme ka ɖe eme eye woɖe asi le eŋu. Esi wogayɔm be maɖi ɖase la, kɔdzia ƒe senyala tɔ gbem be maɖo kpe edzi be atike si mewɔ na dɔnɔa sɔ. Mehe atikewɔwɔ magazine aɖe si kɔdzi si teƒe wònɔ ŋutɔ ta la me nyati aɖe si kafu atikewɔmɔnu ma la fiae wòzu ŋukpe nɛ!\nEsi wotso nya me la, dzi dzɔ mí esi míese be woda asi ɖe míaƒe nyametsotso be míawɔ atike ʋumanɔmee la dzi. Woɖe gbe na kɔdzia be wòaxe fewo katã, kple ʋɔnu nugblẽfewo. Togbɔ be kɔdzia bia be woagbugbɔ nyaa adrɔ̃ hã la, egadze wo dzi ake.\nMíaƒe Ƒomea Dzi Kpɔkpɔ\nTso esime meva zu Ðasefo la, Vera Lúcia kpea asi ɖe ŋunye bliboe eye wònye zɔhɛ lɔ̃ame kple srɔ̃nyɔnu zazɛ̃, kpakple vidada si ɖoa kpɔɖeŋu na mía viwo. Aleke wòwɔ te ŋu nɔ te ɖe nɔnɔme sesẽwo nu, nɔ míaƒe aƒea dzi kpɔm henɔ asi kpem ɖe ɖeviawo, siwo nye sɔhɛ siwo me dzo le fifia la hehe ŋu? Ete ŋu wɔ esia le lɔlɔ̃ deto si le esi na Yehowa kple Kristotɔwo ƒe subɔsubɔdɔa ta.\nMí dzilawo míefia Biblia me nufiafiawo kple gɔmeɖosewo mía viwo tso ɖevime ke. Togbɔ be míevona o hã la, míedzea agbagba be míawɔ ɣeyiɣiawo katã ƒe subɔsubɔdɔa dzinu ʋɛ aɖewo le ƒea me. Eye míedzea agbagba ɖesiaɖe be míazɔ ɖe ɖoɖowɔɖia dzi, si ƒe akpa aɖee nye Biblia xexlẽ edziedzi, mawunyakpukpui aɖe me dzodzro gbesiagbe, kple míaƒe dzixɔsewo gbɔgblɔ na amewo le Kristotɔwo ƒe subɔsubɔdɔa me. Le nyitsɔ laa ɣeyiɣiwo me la, míaƒe ƒomea wɔa Biblia-nusɔsrɔ̃ siwo ade 12 kwasiɖa ɖesiaɖe kple amesiwo menye Ðasefowo o.\nMía kple Vera Lúcia míedzea agbagba hã be míana mía viŋutsuwo nakpɔ gome le míaƒe dɔwɔnawo me, gake le ɣeyiɣi ma ke me la, míedea bubu woawo ŋutɔ ƒe didiwo ŋu. Míexɔe se be nu vevi etɔ̃e hiã be dzilawo nate ŋu akpɔ woƒe ƒomea dzi nyuie. Gbãtɔe nye nufiafia nyuitɔ si wotu ɖe Mawu ƒe Nya Biblia dzi. Eveliae nye kpɔɖeŋu nyuitɔ si anye kpeɖodzi na ɖeviawo be yewo dzilawo vɔ̃a Mawu alesi dze. Etɔ̃liae nye hadede nyuitɔ kple Kristotɔ siwo xɔ ƒe vovovowo eye wotso teƒe vovovowo, siwo ate ŋu aƒã nɔnɔme kple ŋutete vovovowo ɖe ƒomea me tɔwo me. Míeɖoe míaƒe taɖodzinu be míana nusiawo míaƒe ƒomea.\nNe mía kple srɔ̃nye míenyè kɔ kpɔ ƒe 30 kloe siwo míetsɔ subɔ Yehowae la, míate ŋu agblɔe ɖikekemanɔmee be ena nu nyuitɔwo kekeake le agbe me mí eye wòna dzidzɔ kple yayra geɖe mí. Togbɔ be nyemeyi ŋgɔ ɖo Olympics hoʋiʋliawo me o hã la, megalɔ̃a tsiƒuƒu kilometa geɖe kwasiɖa ɖesiaɖe. Nyateƒee, nye ɖɔktanyenye kple Yehowa Ðasefo nyenye wɔe be megaxaxa wu ya, gake meva kpɔe be viɖe geɖe le eme be makpe ɖe nɔvinyeŋutsu kple nɔvinyenyɔnu Kristotɔwo ŋu be woado dzi le Mawu subɔsubɔ me le dodokpɔ ɣeyiɣiwo me.\nZi geɖe amewo biaam ne eɖea fu nam be dɔ maganɔ asinye ne Mawu ƒe nuɖoanyi yeyea va eye dɔléle megali o. Meɖoa eŋu be nyee anye ame gbãtɔ ati kpo kple dzidzɔ ne ‘xɔdrɔ̃wo ti kpo abe zi ene, eye aɖetututɔwo ƒe aɖe tso aseye’ eye ‘duametɔ aɖeke magblɔ be, yele dɔ lém o.’—Yesaya 33:24; 35:6.\n^ mm. 21 Ame tsitsi si le lãmesẽ me ƒe ʋumenugbagbevidzĩ me nu nɔa gram 15 le desilita ɖesiaɖe me.\nDɔwɔwɔ na dɔnɔ aɖe\n[Nɔnɔmetata siwo le axa 15]\nMía kple Vera Lúcia, kple míaƒe ƒomenusɔsrɔ̃ wɔwɔ\nƉoe Ɖe Amewo Ɖoe Ɖe Amewo Agbagba Siwo Medze be Mawɔ Tiatia Siwo me Nunya Le\ng00 9/8 axa 12-15


GBE BUBU Albanian Arabic Bengali Bicol Bislama Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Gujarati Hiligaynon Hindi Hungarian Igbo Indonesian Italian Japanese Kannada Kinyarwanda Korean Latvian Lithuanian Malagasy Malayalam Maya Myanmar Norwegian Pangasinan Papiamento (Aruba) Papiamento (Curaçao) Polish Portuguese Punjabi Rarotongan Romanian Samoan Sepedi Setswana Shona Silozi Sinhala Slovak Slovenian Spanish Sranantongo Swahili Swedish Tagalog Telugu Thai Tshiluba Tsonga Turkish Twi Ukrainian Urdu Vietnamese\nNUŊLƆÐI si le Marko 4:35-41 gblɔ be Yesu kple eƒe nusrɔ̃lawo ɖo tɔdziʋu be woatso Galilea-ƒua. Míexlẽ be: “Eye ahom sesẽ aɖe va tu, eye ƒutsotsoewo le ŋeŋem ɖe ʋu la me, ale bena ʋu la de asi yɔyɔ me. Ke eya [Yesu] ŋutɔ le ʋu gɔme, ziɔ suɖui le alɔ̃ dɔm.”\nTeƒe sia ɖeka koe Helagbe me nya si gɔme woɖe be “suɖui,” dze le le Biblia me. Eyata agbalẽnyalawo menya nusi tututu nya sia si wozã le afisia fia o. Woɖe nyaa gɔme le Biblia akpa gãtɔ me be “suɖui” alo “kɔziɔe.” Gake suɖui ka ƒomevie wònye? Le gbe gbãtɔ si me woŋlɔ nyaa ɖo me la, nya si Marko zã na “suɖui” la fia be enye tɔdziʋua ƒe akpa aɖe. Tɔdziʋu aɖe si ŋu woke ɖo le ƒe 1986 me le Galilea-ƒua gbɔ lɔƒo na be gɔmesese si ate ŋu anɔ Helagbe me nya si Marko zã le afisia ŋu la dze.\nNumekukuwo ɖee fia be wodoa abala na tɔdziʋu sia si didi meta enyi la eye wokunɛ kple atablu. Wozãnɛ tsɔ ɖea lãe, eye ŋusẽ le eŋu be wote ŋu dana ɖɔ gãwo ɖe eme. Tɔdziʋua ƒe kakɛ siwo ŋu woke ɖo la nye esiwo nɔ anyi le ƒe 100 D.M.Ŋ. vaseɖe 70 M.Ŋ. lɔƒo, eye ate ŋu anye esi tɔgbe Yesu kple eƒe nusrɔ̃lawo zã. Shelley Wachsmann, si hã nɔ tomenukula siwo ke ɖe ʋua ŋu dome ye ŋlɔ agbalẽ si nye The Sea of Galilee Boat—An Extraordinary 2000 Year Old Discovery (Tɔdziʋu si Wokpɔ le Galilea-ƒua Gbɔ—Nukunu si Xɔ Ƒe 2000 Fɔfɔ). Egblɔ be anye kekotoku si wodana ɖe tɔdziʋu me be wòado kpekpe ʋua ŋui Yesu ziɔ ta ɖo abe “suɖui” ene. Tɔƒodela bibi aɖe si tso Jaffa, amesi si ɖɔkpɔkplɔ ƒe nuteƒekpɔkpɔ le, gblɔ be: “Esi menye ɖevi la, kekotoku ɖeka alo eve nɔna tɔdziʋu si míetsɔna wɔa dɔe le Mediterranea-ƒua dzi me ɣesiaɣi. . . . Wodana kekotokuawo ɖe tɔdziʋua me be woado kpekpe ʋua be wòaganɔ ya mum o. Gake ne míele wo zãm o la, míedana wo ɖe ʋua gɔme le megbe lɔƒo. Eyata ne ɖeɖi te ame aɖe ŋu la, etana yia ʋua gɔme, azã kekotokua abe suɖui ene, adɔ alɔ̃.”\nAgbalẽnyala geɖe xɔe se be Marko ƒe nyaa fia be Yesu da ta ɖe kekotoku si woda ɖe ʋua gɔme, si nye tɔdziʋua ƒe akpa si le dedie wu ne ahom le tutum la dzi. Aleke kee suɖui ma ɖale o, nusi le vevie wue nye nya si dzɔ emegbe. To Mawu ƒe kpekpeɖeŋu kple ŋusẽ dzi la, Yesu ɖo asi ahomya la dzi bena ƒua dze akɔ anyi. Eƒe nusrɔ̃lawo kura gɔ̃ hã bia be: “Ameka gɔ̃e nye esia bena, ya kple ƒu gɔ̃ hã ɖoa toe mahã?”\nƉoe Ɖe Amewo Ɖoe Ɖe Amewo Le Galilea-ƒua Dzi\nw05 8/15 axa 8


GBE BUBU Albanian Amharic Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Czech Danish Dutch Estonian Eŋlisi Eʋegbe Finnish Franse German Hiligaynon Hungarian Indonesian Italian Japanese Korean Lithuanian Malagasy Malayalam Myanmar Norwegian Polish Portuguese Rarotongan Romanian Russian Samoan Silozi Sinhala Slovak Slovenian Spanish Swahili Thai Turkish Ukrainian\nTsɔe be yeɖi tsa yi dzronyigba aɖe dzi eye mèse afi ma tɔwo ƒe gbe o. Ðikeke mele eme o be dzeɖoɖo kple amewo asesẽ na wò—gake mefia be màte ŋu awɔ naneke le eŋu o. Le kpɔɖeŋu me, agbalẽwo akpe ɖe ŋuwò nàsrɔ̃ nya bɔbɔewo gbɔgblɔ le gbea me. Alo ame aɖe anɔ gbea gɔme ɖem na wò ale be nàte ŋu ase amewo ƒe nyagbɔgblɔwo gɔme—eye woawo hã nase tɔwòwo gɔme.\nAWƆ na dzila siwo le ƒewuiviwo hem la ɣeaɖewoɣi abe nɔnɔme ma tɔgbi mee wole ene. Abe ale si wòle le gbe si womese o gome ene la, ƒewuiviwo ƒe nuwɔnawo gɔme sese ate ŋu asesẽ, gake woate ŋu ase wo gɔme. Kuxi sia gbɔ kpɔnu vevitɔe nye be dzilawo nadze agbagba ase nu si koŋ le dzɔdzɔm le ɣeyiɣi sia si doa dzidzɔ na dzilawo kple wo viwo siaa, evɔ wòganaa wotɔtɔna me la gɔme.\nNɔnɔme Si Woɖena Fiana Gɔme Sese\nMenye aglãdzedze ƒe dzesi kokokoe ƒewuiviwo ƒe didi be yewoawɔ nu le yewo ɖokui si la nyena o. Ðo ŋku edzi be Biblia gblɔ be va ɖo ɣeyiɣi aɖe la, “ŋutsu agblẽ fofoa kple dadaa ɖi.” (1 Mose 2:24) Bene sɔhɛwo nate ŋu adzra ɖo ɖe agbanɔamedzi geɖewo tsɔtsɔ le woƒe tsitsime ŋu la, ele be nuteƒekpɔkpɔ aɖe ya teti nasu wo si le nyametsotsowo wɔwɔ me.\nBu nu siwo gbɔ nɔnɔme siwo dzilawo de dzesi le wo viwo ŋu, siwo ŋu míeƒo nu tso le nyati si do ŋgɔ me la, ate ŋu atso la ŋu kpɔ.\nLia, si le Britain, fa konyi be: ‘Vinyeŋutsua va te tɔtete ɖe eƒe nukpɔsusuwo dzi hetsia tsitre ɖe míaƒe sededewo ŋu.’\nAbe ɖevi suewo ke ene la, ƒewuiviwo hã biana zi geɖe be, “Nu ka tae?” Gake le woawo gome la, ŋuɖoɖo kpui si le bɔbɔe nana wo masu na wo o. Nu ka tae? Apostolo Paulo ŋlɔ bena: “Esime menye vidzĩ la, . . . mesea nu gɔme abe vidzĩ ene.” (1 Korintotɔwo 13:11) Esi wònye be nuŋububu ƒe ŋutete geɖe wu va sua sɔhɛwo si ne wole tsitsim ta la, wohiã na numeɖeɖe geɖe wu bena woƒe “nugɔmesese ƒe ŋutetewo” naganyo ɖe edzi.—Hebritɔwo 5:14.\nJohn, si le Ghana, gblɔ be: “Mía vinyɔnuawo va tsia dzi ɖe wo ɖokuiwo ŋu vevie, eye nu si ŋu wotsia dzi ɖo wue nye woƒe dzedzeme.”\nTsitsi ƒe tɔtrɔ kpata siwo kplɔa sɔhɛwo ƒe liɔliɔ ɖo ɖadze egɔme kaba, alo tsi megbe, alo va ɖe game dzi o, wonana sɔhɛawo va tsia dzi fũu akpa ɖe woƒe dzedzeme ŋu. Ale si nyɔnuviwo ƒe ameti bliboa nɔa tɔtrɔmee la ate ŋu ado dzidzɔ na wo loo, alo ado ŋɔdzi na wo—alo evea siaa. Ne wova kpɔe be nyatsuwo te dodo ɖe mo na yewo, alo woƒe ŋku va ʋu ɖe ŋkumetsyɔ̃ɖonuwo zazã ŋu la, ele bɔbɔe be miakpɔ wo woanɔ ɣeyiɣi geɖe zãm le ahũhɔ̃e ŋgɔ wu ɖe sukunusɔsrɔ̃ ŋu.\nDaniel, si le Philippines, ɖe nu me be: “Mía viawo va te adzamenuwɔwɔ, wodi be nu geɖe nanye yewo ŋutɔ yewo ɖeɖe ko ƒe nya. Zi geɖe la, wolɔ̃a wo xɔlɔ̃wo dome nɔnɔ wu mía gbɔ nɔnɔ.”\nAfɔku le adzamenuwɔwɔ me. (Efesotɔwo 5:12) Gake be ame nadi be nanewo ya nanye ye ŋutɔ ye ɖeɖe ko ƒe nya ya le vovo. Yesu kura gɔ̃ hã kpɔe ɣeaɖeɣi be ehiã be yeayi “teƒe aɖe si ame aɖeke mele o.” (Mateo 14:13) Ne sɔhɛwo le tsitsim la, eva hiãna be liƒo aɖe nanɔ woawo ŋutɔ hã si, si mele be ame tsitsiwo nafla o. Liƒo aɖewo ɖeɖe ɖi na sɔhɛwo alea nana wosrɔ̃a ale si woabu nuwo ŋu nyuie, si nye ŋutete si ava ɖe vi na wo geɖe le woƒe tsitsime.\nNenema kee ale si woadze xɔlɔ̃e sɔsrɔ̃ hã nye tsitsi ƒe akpa aɖe. Enye nyateƒe be “hadede vɔ̃wo gblẽa nɔnɔme nyuiwo” ya. (1 Korintotɔwo 15:33) Gake abe ale si Biblia gblɔe ene la: “Xɔlɔ̃ lɔ̃a ame ɣesiaɣi, eye wòtrɔna dzɔa ame nɔvi le hiã me.” (Lododowo 17:17) Ale si woawɔ adze xɔlɔ̃ nyui siwo anɔ anyi ɖaa sɔsrɔ̃ nye ŋutete vevi aɖe si tsia ame si yi ɖe eƒe tsitsime.\nNe dzilawo va le dzesi dem tɔtrɔ siawo siwo ŋu míeƒo nu tso la dometɔ aɖewo le wo viwo ŋu la, ehiã be woawɔ nugɔmesese ŋu dɔ be woagase wo vi ƒewuiviawo ƒe nuwɔnawo gɔme bubui o. Ke hã, tsɔ kpe ɖe nugɔmesese ŋu la, ehiã be dzilawo nawɔ nunya, si nye nɔnɔmewo gbɔ kpɔkpɔ le mɔ si aɖe vi wu nu ƒe ŋutete, hã ŋu dɔ. Aleke ƒewuiviwo dzilawo ate ŋu awɔ esiae?—g08 06-E.\nEsi wònye be nuŋububu ƒe ŋutete geɖe wu va sua sɔhɛwo si ne wole tsitsim ta la, wohiã ƒomea ƒe sewo ŋuti numeɖeɖe geɖe wu\nƉoe Ɖe Amewo Ɖoe Ɖe Amewo Ƒewuiviwo Hehe—Akpa Si Nugɔmesese Wɔna\ng 7/08 axa 14-15


Luka 6 | Biblia Le Internet Dzi | Xexe Yeye Gɔmeɖeɖe\nYesu, “Sabat ƒe Aƒetɔ” (1-5)\nWoda gbe le ŋutsu aɖe si titi lé asi na ŋu (6-11)\nApostolowo wuieveawo (12-16)\nYesu fia nu eye wòda dɔ hã (17-19)\nDzidzɔtɔwo kpakple ame siwo wodo baba na (20-26)\nMilɔ̃ miaƒe futɔwo (27-36)\nMidzudzɔ ʋɔnudɔdrɔ̃ (37-42)\nAti ƒe tsetsee wotsɔna dzea sii (43-45)\nXɔ si wotu nyuie; xɔ si ƒe gɔmeɖoanyi mesesẽ o (46-49)\n6 Gbe ɖeka esi Yesu to lugble aɖewo me va yina le sabat aɖe dzi la, eƒe nusrɔ̃lawo ŋe luwo,+ eye wotugui kple asi nɔ ɖuɖum.+ 2 Eya ta Farisitɔ aɖewo bia wo be: “Nu ka tae miele nu si mele se nu o wɔm le Sabat dzi?”+ 3 Ke Yesu ɖo eŋu na wo be: “Ðe miexlẽ nu si David wɔ, esime dɔ wu eya kple eŋutimewo,+ kple 4 ale si wòge ɖe Mawu ƒe aƒe la me, xɔ ŋkumeɖobolowo heɖu, eye wòna ɖe eŋutimewo hã, evɔ se meɖe mɔ na ame aɖeke be wòaɖu wo o, negbe nunɔlawo ko la oa?”+ 5 Eye wògblɔ na wo be: “Sabat la ƒe Aƒetɔe Amegbetɔvi la nye.”+ 6 Le sabat bubu aɖe dzi la,+ eyi ƒuƒoƒe la eye wòde asi nufiafia me. Eye ŋutsu aɖe si titi* lé nuɖusi na* la le afi ma.+ 7 Eya ta agbalẽfialawo kple Farisitɔwo le ŋku lém ɖe Yesu ŋu tututu be yewoakpɔe ɖa be ada dɔ le Sabat la dzi hã, ne yewoatsɔ nya ɖe eŋu. 8 Ke esi wònya woƒe tamesusuwo ta la,+ egblɔ na ame si titi lé asi na* la be: “Tso nàva tɔ ɖe titina.” Eye wòtso yi ɖatsi tsitre ɖe afi ma. 9 Azɔ Yesu gblɔ na wo be: “Mabia mi se: Ðe se ɖe mɔ be woawɔ nu nyui alo awɔ nu vɔ̃ɖi le Sabat dzi, be woaɖe agbe* aɖe loo alo atsrɔ̃ea?”+ 10 Esi wòtsa ŋku le wo dzi godoo la, egblɔ na amea be: “Mlo asi.” Emloe, eye eƒe asi la ɖɔ ɖo. 11 Ke wodo dziku helĩhelĩ, eye wode adaŋu le wo nɔewo dome le nu si woawɔ Yesu la ŋuti. 12 Le ŋkeke mawo me la, eyi to la dzi be yeado gbe ɖa,+ eye wòdo gbe ɖa na Mawu zã bliboa katã.+ 13 Esi ŋu ke la, eyɔ eƒe nusrɔ̃lawo va eɖokui gbɔ, eye wòtia ame wuieve le wo dome, eye wòna ŋkɔ wo be apostolowo.+ 14 Woƒe ŋkɔwoe nye: Simon si wòna ŋkɔe be Petro kple nɔvia Andrea, Yakobo, Yohanes, Filipo,+ Bartolomeo, 15 Mateo, Toma,+ Yakobo, Alfeo vi, Simon si woyɔna be “veviedola la,” 16 Yuda, Yakobo vi, kple Yuda Iskariot, ame si va zu yomemɔfiala. 17 Eye Yesu ɖi tso to la dzi kpli wo heva tɔ ɖe gbadzaƒe aɖe, eye eƒe nusrɔ̃lawo ƒe ha gã aɖe kple ameha gã aɖe nɔ eŋu siwo tso Yudea katã kple Yerusalem kpakple Tiro kple Sidon ƒutanutowo me va be yewoaɖo toe eye wòada yewoƒe dɔwo na yewo. 18 Eda dɔ na ame siwo gbɔgbɔ makɔmakɔwo le fu ɖem na la gɔ̃ hã. 19 Eye ameha blibo la le didim be yewoaka asi eŋu, elabena ŋusẽ doa go le eme+ daa gbe le wo katã ŋu. 20 Eye wòfɔ kɔ dzi kpɔ eƒe nusrɔ̃lawo hede asi gbɔgblɔ me be: “Dzidzɔtɔwoe nye mi ame dahewo, elabena mia tɔe nye Mawu Fiaɖuƒe la.+ 21 “Dzidzɔtɔwoe nye mi ame siwo dɔ le wuwum fifia, elabena miava ɖi ƒo.+ “Dzidzɔtɔwoe nye mi ame siwo le avi fam fifia, elabena miava ko nu.+ 22 “Dzidzɔtɔwoe mienye ne amewo lé fu mi,+ eye woɖe mi le ha me,+ eye wodzu mi heƒo ɖi miaƒe ŋkɔ abe vɔ̃wɔlawo ene le Amegbetɔvi la ta. 23 Mitso aseye gbe ma gbe, eye migli kple dzidzɔ, elabena kpɔ ɖa, miaƒe fetu lolo le dziƒo, elabe nu mawo kee wo tɔgbuiwo wɔ nyagblɔɖilawo.+ 24 “Ke baba na mi kesinɔtɔwo,+ elabena miele miaƒe akɔfafa katã kpɔm xoxo.+ 25 “Baba na mi ame siwo ɖi ƒo fifia, elabena dɔ ava wu mi. “Baba na mi ame siwo le nu kom fifia, elabena miava fa konyi ahafa avi.+ 26 “Baba na mi, ne amewo katã ƒoa nu nyui le mia ŋu,+ elabena nu siawoe wo tɔgbuiwo wɔ na aʋatsonyagblɔɖilawo. 27 “Ke mele egblɔm na mi ame siwo le to ɖom la be: Miyi edzi mialɔ̃ miaƒe futɔwo, miawɔ nyui na ame siwo léa fu mi,+ 28 miyra ame siwo ƒoa fi dea mi, minɔ gbe dom ɖa ɖe ame siwo dzua mi la ta.+ 29 Ne ame aɖe ƒo tome na wò la, trɔ evelia hã nɛ; eye ne ame aɖe xɔ wò awudziwui la, mègagbe awutewui la hã tsɔtsɔ nɛ o.+ 30 Na nu ame sia ame si le nu biam wò,+ eye ame si tsɔ wò nuwo dzoe la, mègabia be wòagbugbɔ wo avɛ na ye o. 31 “Eye ale si ko miedina be amewo nawɔ na mi la, miwɔ nenema ke na wo.+ 32 “Ne ame siwo lɔ̃a mi koe mielɔ̃na ɖe, kafukafu kae wònye na mi? Elabena nu vɔ̃ wɔlawo kura gɔ̃ hã lɔ̃a ame siwo lɔ̃a wo.+ 33 Eye ne miewɔa nyui na ame siwo wɔa nyui na mi ɖe, kafukafu ka wònye na mi? Nu vɔ̃ wɔlawo kura gɔ̃ hã wɔna nenema ɖe. 34 Eye ne miedoa nu* na ame siwo miekpɔa mɔ be woaxee na mi la, kafukafu kae wònye na mi?+ Nu vɔ̃ wɔlawo kura gɔ̃ hã doa nu na nu vɔ̃ wɔlawo hekpɔa mɔ be woava xee ɖe eteƒe na yewo pɛpɛpɛ. 35 Ke boŋ miyi edzi mialɔ̃ miaƒe futɔwo, eye miwɔ nyui, mido nu na ame, eye miganɔ mɔ kpɔm be woaxee ɖe eteƒe na yewo o;+ ekema miaƒe fetu alolo, eye mianye Dziƒoʋĩtɔ la ƒe viwo, elabena enyoa dɔme na ame madakpewo kple ame vɔ̃ɖiwo.+ 36 Minɔ nublanui kpɔm na amewo, abe ale si ko mia Fofo kpɔa nublanui ene.+ 37 “Azɔ hã midzudzɔ ʋɔnudɔdrɔ̃ ame, ekema womadrɔ̃ ʋɔnu mi o;+ midzudzɔ fɔbubu ame, ekema womabu fɔ mi o. Mitsɔ nɔ amewo kem,* ekema woatsɔ ake miawo hã.*+ 38 Minɔ nu nam amewo, eye amewo ana nu mi.+ Woadzidze nu nyuie, atee, aʋuʋui wòagbagba akɔ ɖe avɔ me na mi. Elabena dzidzenu si mietsɔ le nu dzidzem na amewo la kee woatsɔ adzidzee na mi.” 39 Azɔ edo lo aɖe hã na wo be: “Ðe ŋkuagbãtɔ ate ŋu akplɔ ŋkuagbãtɔa? Ðe wo kple evea siaa madze do me oa?+ 40 Nusrɔ̃vi mewua eƒe nufiala o, ke ame sia ame si wofia nui nyuie la anɔ abe eƒe nufiala ene. 41 Ekema nu ka tae nèkpɔa ati fefee si le nɔviwò ƒe ŋku dzi, gake mèkpɔa atikpo si le wò ŋutɔ wò ŋku dzi ya o?+ 42 Aleke wɔ nàgblɔ na nɔviwò be, ‘Nɔvinye, na maɖe ati fefee si le ŋku dzi na wò,’ evɔ wò ŋutɔ mèle atikpo si le wò ŋku dzi la kpɔm o? Alakpanuwɔla! Ðe atikpo la ɖa le wò ŋutɔ wò ŋku dzi gbã, ekema àte ŋu akpɔ nu nyuie aɖe ati fefee si le nɔviwò ƒe ŋku dzi la. 43 “Elabena ati nyui aɖeke meli si tsea ku manyomanyo o, eye ati manyomanyo aɖeke meli si tsea ku nyui o.+ 44 Elabena ati sia ati ƒe tsetsee wotsɔna dzea sii.+ Le kpɔɖeŋu me, womegbea gbowo le srẽwo dzi o, eye wometsoa wainkpowo le aŋɔkawo dzi o. 45 Ame nyui ɖea nu nyui doa goe tso eƒe dzi ƒe nu nyui dzraɖoƒe, ke ame vɔ̃ɖi ɖea nu vɔ̃ɖi doa goe tso eƒe nu vɔ̃ɖi dzraɖoƒe; elabena nu si yɔ ame ƒe dzi me lae eƒe nu gblɔna.+ 46 “Ke nu ka ŋutie miele yɔyem be ‘Aƒetɔ! Aƒetɔ!’ evɔ miewɔa nya siwo megblɔna ya dzi o?+ 47 Ame sia ame si vaa gbɔnye, eye wòsea nye nyawo hewɔa wo dzi la, mafia ame si wòɖi la mi:+ 48 Eɖi ame aɖe si le xɔ tum, eɖe do wògoglo, eye wòɖo egɔme anyi ɖe agakpe dzi. Ke esi tɔ ɖɔ la, tɔɖɔɖɔ la va lɔ xɔ ma, gake mete ŋu ʋuʋui o, elabena wotui nyuie.+ 49 Ke ame si senɛ gake mewɔa edzi o la+ ɖi ame si tu xɔ ɖe anyigba, eye meɖo gɔmeɖoanyi nɛ o. Tɔ ɖɔ va lɔ xɔ la, eye wòmu enumake hegbã gudugudu.”\n^ Alo, “ŋutsu aɖe si ƒe nuɖusi dze ti.”\n^ Alo, “ame si ƒe asi dze ti.”\n^ Efia dememaxɔmaxɔe.\n^ Alo, “Minɔ asi ɖem le nya ŋu.”\n^ Alo, “woaɖe asi le miawo hã mia tɔwo ŋu.”


GBE BUBU Albanian Amharic Arabic Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Fijian Finnish Franse Georgian German Hiligaynon Hungarian Indonesian Italian Japanese Kirghiz Korean Latvian Lithuanian Malayalam Myanmar Norwegian Polish Portuguese Romanian Russian Sepedi Setswana Sinhala Slovak Slovenian Spanish Swahili Swedish Thai Turkish Ukrainian Vietnamese\nAha muame nono ɖe ŋku nu ate ŋu ana nuɖuɖu navivi ame nu, alo ado dzidzɔ na ame le azãɖuƒewo. Gake le ame aɖewo gome la, aha muame nono zu kuxi gã aɖe na wo. Bu ŋutsu aɖe si va vo tso aha muame zazã ɖe mɔ gbegblẽ nu ƒe kluvinyenye me la ƒe ŋutinya ŋu kpɔ.\nFIFI laa kura gɔ̃ hã la, esesẽna nam be maƒo nu tso nu gbegblẽ siwo nɔa edzi yim le míaƒe aƒe me la ŋu. Papa kple Dada ate aha nono. Kasia Papa aƒo Dada. Zi geɖe la, nyee eƒe alɔ va dzena. Ƒe ene koe mexɔ esime woɖoe be yewoaklã. Meɖo ŋkui be wokplɔm yi ɖada ɖe mamanye gbɔ kpɔ.\nMese le ɖokuinye me be wometsɔ ɖeke le eme nam o. Esime mexɔ ƒe adre la, metoa nuxanuxa yia nudzraɖoƒexɔ me ɖanoa wein, si míewɔna le aƒe me la, eye ewɔna nam abe ɖe nye blanuilélea dzi ɖena kpɔtɔ ene. Esime mexɔ ƒe 12 la, danye kple mamanye wowɔ dzre ɖe tanye vevie gbe ɖeka. Dada do dziku vevie ale gbegbe be wòtsɔ gaflo gã lɔbɔ aɖe dam. Medze agbagba de axa nɛ! Menye zi ɖeka ma koe nye agbe ɖo afɔku me o. Ke hã, abi siwo wode ŋunye le ŋutilã me ƒe vevesese mede esiwo wode ŋunye le seselelãme gome nu o.\nEsime mexɔ ƒe 14 la, menoa aha gbe sia gbe. Meva si dzo le aƒe me mlɔeba esime mexɔ ƒe 17. Ahanono na meva sena le ɖokuinye me be nyemele ame aɖeke ƒe ŋusẽ te o, eye meva zu adãnuwɔla, henɔa fu ɖem na amewo le ahanoƒe siwo le nutoa me. Ahanono koe nye nu ɖeka pɛ si doa dzidzɔ nam le agbe me. Le ŋkeke ɖeka pɛ ko me la, mete ŋu noa wein lita atɔ̃, biya atukpa ʋɛ aɖewo, kple aha sesẽ bubuwo hã.\nEsi meva ɖe srɔ̃ la, nye ahanonoa va zu kuxi gã aɖe na srɔ̃nye. Dzikuléle ɖi kple dɔmedzoedodo va xɔ aƒe ɖi, eye meƒoa woa kple ɖeviawo siaa, si wɔe be nɔnɔme gbegblẽ si me metsi ɖo la va xɔ aƒe ɖe nye ƒomea me. Aha koe metsɔa ga siwo katã kloe mekpɔna la nona. Xɔmenu aɖeke menɔ mía si o, eya ta anyigbae mía kple srɔ̃nye míemlɔna. Gɔmesese aɖeke menɔ nye agbe ŋu o, eye nyemewɔa naneke be matsɔ aɖɔ míaƒe nɔnɔmea ɖo o.\nMeva ɖo dze kple Yehowa Ðasefowo dometɔ aɖe gbe ɖeka. Esi mebiae be nu ka tae fukpekpe bɔ alea gbegbe ɖo hã la, Ðasefoa zã Biblia tsɔ ɖe nu me nam heƒo nu tso xexe si me fukpekpe aɖeke maganɔ o ƒe ŋugbe si Mawu do la ŋu nam. Esia ʋãm mena Ðasefowo te Biblia sɔsrɔ̃ kplim. Esi metsɔ Biblia ƒe aɖaŋuɖoɖowo wɔ dɔe heɖe nye ahanonoa dzi kpɔtɔ la, míaƒe ƒomegbenɔnɔa va nyo ɖe edzi geɖe ŋutɔ. Ke hã, mede dzesii be, ne medi be masubɔ Yehowa Mawu le mɔ si adze eŋu nu la, ele be maɖu aha tsu nono ƒe kuxia dzi. Le avuwɔwɔ ɣleti etɔ̃ megbe la, meva vo tso aha muame si me. Le ɣleti ade megbe la, metsɔ nye agbe ɖe adzɔgbe na Mawu hexɔ nyɔnyrɔ tsɔ ɖo kpe edzi.\nEsi mevo tso aha muame ƒe kluvinyenye me vɔ megbe la, mete ŋu xe fe siwo katã menyi la. Le ɣeyiɣi aɖewo megbe la, meva ƒle aƒe kple ʋu si míezãna tsɔ yia Kristotɔwo ƒe kpekpewo kple tso aƒe me yi aƒe me ƒe subɔsubɔdɔa wɔƒe. Amewo va dea bubu ŋunye mlɔeba.\nNe míeyi hadomemodzakaɖeƒewo ɣeaɖewoɣi la, wonanam aha be mano. Ame geɖe menya avu si gbegbe mewɔ kple aha geɖe nono va yi, eye be, enono zi ɖeka pɛ ko ate ŋu ana be maganyrɔ ɖokuinye ɖe eme abe tsã ene o. Aha gadzroam kokoko. Ehiã be mado gbe ɖa kutrikukutɔe ahaɖoe kplikpaa ate afɔ ɖe to sesĩe agbe enono. Ɣesiaɣi si aha dzrom la, menoa aha vivi ale si nu mate ŋui. Ƒe ewo sɔŋue nye esia si nyemegade nu aha muame aɖeke me kpɔ o.\nYehowa ate ŋu awɔ nu si amegbetɔ ya mate ŋu awɔ o. Ekpe ɖe ŋunye mekpɔ ablɔɖe aɖe si nyemexɔe se kpɔ be ate ŋu asu asinye o! Nu siwo gblẽ le ŋunye le seselelãme gome le ɖevime la gaɖea fu nam kokoko, eye meyi edzi le avu wɔm kple seselelãme gbegblẽwo. Le go bubu me la, edzɔa dzi nam be mele ƒomedodo nyui me kple Mawu kpakple xɔlɔ̃ vavã siwo le hamea me, eye be, ƒome kpɔdzidzɔ si wɔ ɖeka le mawusubɔsubɔ me la va su asinye. Srɔ̃nye kple vinyewo kpena ɖe ŋunye tso dzi blibo me le avu si wɔm mele kple aha muame la me. Srɔ̃nye gblɔ be: “Tsã la, agbenɔnɔ sesẽ nam ŋutɔ. Egbea la, meda akpe na Yehowa geɖe ŋutɔ be mete ŋu le dzidzɔ kpɔm le ƒomegbenɔnɔ me kple srɔ̃nye kpakple vinye eveawo.”—Ame aɖee ŋlɔe míeta.—g5/07.\n[Nya si ɖe dzesi si le axa 19]\nEsime mexɔ ƒe 14 la, menoa aha gbe sia gbe\n[Nya si ɖe dzesi si le axa 20]\nYehowa ate ŋu awɔ nu si amegbetɔ ya mate ŋu awɔ o\nNU SI BIBLIA GBLƆ TSO AHA MUAME ŊU\n▪ Biblia mede se ɖe aha muame nono nu o. Egblɔ be “wein doa dzidzɔ na amegbetɔ ƒe dzi” eye be nunanae wònye tso Mawu gbɔ na amegbetɔwo. (Psalmo 104:14, 15) Biblia ƒo nu tso wein ŋu le kpɔɖeŋunyagbɔgblɔ nu hã be enye nudzedziname kple dziɖeɖi ƒe dzesi. (Mixa 4:4) Le nyateƒe me la, nukunu gbãtɔ si Yesu Kristo wɔe nye be etrɔ tsi wòzu wein le srɔ̃ɖeŋkekenyui aɖe ɖuƒe. (Yohanes 2:7-9) Eye esime apostolo Paulo se Timoteo ƒe “lãmegbegblẽ enuenu” ŋuti nya la, eɖo aɖaŋu nɛ be ‘wòano wein vi aɖe.’—Timoteo I, 5:23.\n▪ Nu si Biblia tsrie nye ahamumu alo aha tsu nono:\n“Ahamulawo . . . manyi mawufiaɖuƒe la ƒe dome gbeɖe o.”—Korintotɔwo I, 6:9-11, “The Jerusalem Bible.”\n“Migamu aha, esi me nu baɖabaɖa wɔwɔ le la o.” —Efesotɔwo 5:18.\n“Amekae ɖea hũ? amekae sea veve? amekae xaa nu? amekae xɔa abi yakatsyɔ? ameka ƒe ŋku dzie wɔna dɔ̃? Amesiwo tsia wein te dedie la tɔe; amesiwo yina, be woade nu aha, si wotɔtɔ me akpɔ la tɔe. Megaɖe ŋku ɖe wein, alesi wòbiã kple alesi wòle dzo sim le kplu me kpakple alesi wominɛ wɔli la o. Ke emegbe la eɖua ame abe da ene, eye wònyɔa aɖi abe ƒli ene. Wò ŋkuwo akpɔ nu tutɔwo, eye wò dzi anɔ nya baɖawo gblɔm.”—Lododowo 23:29-33.\nAbe ale si míekpɔe le nyati si le etame me ene la, ame aɖewo siwo aha muame zazã nye kuxi na tsã la ɖoe wo ɖokuiwo dzi nunyatɔe be yewoatsrii keŋkeŋ.—Mateo 5:29.\nƉoe Ɖe Amewo Ɖoe Ɖe Amewo Nyemeganye Kluvi Na Aha Muame O\ng 7/07 axa 19-20


GBE BUBU Albanian Armenian (West) Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Czech Danish Dutch Estonian Eŋlisi Eʋegbe Ga German Hiligaynon Hungarian Igbo Indonesian Italian Japanese Korean Lithuanian Malagasy Malayalam Papiamento (Curaçao) Portuguese Romanian Setswana Shona Silozi Slovak Slovenian Sranantongo Swahili Thai Tsonga Turkish Ukrainian Urdu Vietnamese Zulu\nAleke woda kpo siwo wotsɔ kɔa nubablaɖaka la ɖii esi Fiawo I, 8:8 ɖee fia be wokpɔa wo tso Kɔkɔeƒe la me?\nEsi Yehowa fia Mose alesi wòawɔ avɔgbadɔ lae le gbeadzi la, nubablaɖaka lae nye nu vevitɔ wu le wo dome. Aɖaka sia si ŋu wofa sika ɖo si le dzogoe ene me la mee kpe si dzi woŋlɔ Sea ɖo kple nu bubuwo nɔ. Xɔgã ememetɔ alo megbexɔ si nye Kɔkɔeƒewo ƒe Kɔkɔeƒe mee wònɔ. Wotsɔ sika wɔ kerubi eve siwo keke aʋalã ɖe Aɖakaa ƒe nutsyɔnu dzi. Asigɛwo le Aɖaka la ƒe go ɖesiaɖe ŋu ale be woate ŋu atsɔ kpo eve siwo wotsɔ xéti kpae eye wofa sika ɖe wo ŋu la akɔe. Eme kɔ ƒã be wotsɔ kpoawo de asigɛawo me to Aɖaka la te lɔbɔɔ. Eyata Aɖaka si le enɔƒe si nye Kɔkɔeƒewo ƒe Kɔkɔeƒe si le avɔgbadɔ si dze ŋgɔ ɣedzeƒe la awɔe be kpoawo atrɔ ɖe dziehe va yi anyiehe. Alea tututue wònɔ le esime Aɖaka la nɔ gbedoxɔ si Salomo tu la hã me.—Mose II, 25:10-22; 37:4-9; 40:17-21. *\nXɔmetsovɔ aɖe ma Kɔkɔeƒewo ƒe Kɔkɔeƒe kple Kɔkɔeƒe (xɔgã emetɔ) la me. Nunɔla si le Kɔkɔeƒe la mate ŋu akpɔ Kɔkɔeƒewo ƒe Kɔkɔeƒe la me ahayi Aɖaka si dzi Mawu ɖea eɖokui fiana le la kpɔ ge o. (Hebritɔwo 9:1-7) Eyata Fiawo I, 8:8 adze abe nusi tɔtɔa ame ene: “Kpoawo didi, ale be wokpɔa kpoawo nu tso kɔkɔeƒe la me le megbexɔ la nu, ke womekpɔa wo tso gota o.” Nya ma kee dze le Kronika II, 5:9 hã. Aleke kpoawo dzenae na amesi le gbedoxɔa ƒe Kɔkɔeƒe la?\nAme aɖewo susui be kpoawo ka xɔmetsovɔa ŋu si na be teƒea ho ɖe dzi wokpɔna le avɔa megbe. Gake esia mate ŋu anɔ alea ne kpoawo trɔ ɖe dziehe va yi anyiehe esime xɔmetsovɔa hã trɔ nenema o. (Mose IV, 3:38) Numeɖeɖe si me kɔ aɖe li. Kpoawo anya dze ne mɔ sue aɖe le xɔmetsovɔa kple gbedoxɔa ƒe glia dome alo ne nunɔlagã le gegem ɖe Kɔkɔeƒewo ƒe Kɔkɔeƒe la me. Xɔmetsovɔa xe Aɖaka la ŋgɔ be womate ŋu akpɔe keŋkeŋ o, gake kpo siwo didi wu aɖaka la ƒe go eveawo anya nɔ dzedzem to mɔ sue ma me. Togbɔ be numeɖeɖe sia me kɔ hã la, míate ŋu ate tɔ ɖe edzi fũ o.\nEme kɔ ƒã be nu geɖe kpɔtɔ li si míava srɔ̃. Apostolo Paulo ƒo nu tso nusiawo dometɔ aɖewo ŋu le lɛta si wòŋlɔ na Hebritɔwo me. Emegbe egblɔ be: “Nusiawo ŋuti nya míate ŋu agblɔ . . . wo tɔxɛ wo tɔxɛ fifia o.” (Hebritɔwo 9:5) Nuteƒewɔlawo ƒe tsitretsitsi si gbɔna aʋu mɔnukpɔkpɔ dodzidzɔname ɖi na mí be míasrɔ̃ nu tso ŋutsu siwo nye Mose, Aron, Bezaleel, kple ame bubu siwo nya nu tso avɔgbadɔa kple eŋudɔwo ŋu la gbɔ.—Mose II, 36:1.\n^ mm. 3 Womeɖea kpoawo le asigɛawo me ne woda Aɖaka la ɖe enɔƒe le avɔgbadɔa me gɔ̃ hã o. Edze ƒã be womagate ŋu atsɔ kpoawo awɔ nu bubu aɖeke o. Eye mele be woaka asi Aɖaka la hã ŋu o; ke ne woɖe kpoawo ɖa le asigɛawo me la, mɔzɔzɔ ɖesiaɖe abia be woaka asi Aɖaka kɔkɔea ŋu be woagagbugbɔ kpoawo ade asigɛawo me. Nya siwo le Mose IV, 4:6 si ku ɖe ‘kpoawo dede’ ŋu anya fia kpoawo dzɔdzɔ nyuie esi wole dzadzraɖo wɔm ɖe ʋuʋu ayi teƒe yeye aɖe ŋu.\nw01 10/15 axa 31


Mateo 3 | Biblia Le Internet Dzi | Xexe Yeye Gɔmeɖeɖe\nYohanes Amenyrɔɖetsimela ɖe gbeƒã (1-12)\nYesu ƒe nyɔnyrɔxɔxɔ (13-17)\n3 Le ŋkeke mawo me la, Yohanes+ Amenyrɔɖetsimela va le gbeƒã ɖem+ le Yudea-gbedzi 2 be: “Mitrɔ dzi me, elabena Dziƒofiaɖuƒe la gogo.”+ 3 Le nyateƒe me la, ame sia ŋu nyae wogblɔ ɖi to nyagblɔɖila Yesaya+ dzi be: “Ame aɖe le ɣli dom le gbedzi be: ‘Midzra Yehowa* ƒe mɔ dzi ɖo! Mina eƒe mɔwo nadzɔ.’”+ 4 Yohanes do kposɔfuwu, eye wòtsɔ lãgbalẽlidziblanu bla ali dzi.+ Ʋetsuviwo kple gbemenyitsie nye eƒe nuɖuɖu.+ 5 Amewo tsoa Yerusalem kple Yudea blibo la kpakple Yordan nuto blibo la me vaa egbɔ,+ 6 eye wònyrɔa wo ɖe Yordan-tɔsisia+ me, eye woʋua woƒe nu vɔ̃wo me. 7 Esi wòkpɔ Farisitɔwo kple Zadukitɔwo+ dometɔ geɖewo gbɔna nyɔnyrɔxɔƒea la, egblɔ na wo be: “Mi dzakpatawo+ ƒe dzidzimeviwo, ame kae xlɔ̃ nu mi be miasi le dziku si gbɔna la nu?+ 8 Eya ta mitse ku si dze dzimetɔtrɔ. 9 Miganɔ gbɔgblɔm le mia ɖokuiwo me be, ‘Abraham ye nye mía fofo’ o.+ Elabena mele egblɔm na mi be, Mawu ate ŋu ana viwo nado tso kpe siawo me na Abraham. 10 Wotsɔ fía ɖo atiawo ƒe ke dzi xoxo. Eya ta ati sia ati si metsea ku nyui o la, woalãe ade dzo me.+ 11 Nye la, metsɔ tsi le mia nyrɔm le miaƒe dzimetɔtrɔ ta,+ ke ame si le megbenye gbɔna la tri akɔ wum, ame si ƒe afɔkpawo nyemedze aɖe o.+ Eya atsɔ gbɔgbɔ kɔkɔe+ kple dzo+ anyrɔ mi. 12 Eƒe lugbɔnu le esi, akplɔ eƒe nukuƒoƒe keŋkeŋ, eye wòaƒo lu la nu ƒu ɖe eƒe nudzraɖoƒe, ke tsroa ya la, atɔ dzoe+ kple dzo si womatsi o.” 13 Ɣemaɣi la, Yesu tso Galilea va Yohanes gbɔ le Yordan-tɔsisi la to be wòanyrɔ ye.+ 14 Ke Yohanes di be yeaxe mɔ nɛ hegblɔ be: “Nyee wòhiã be nànyrɔ, eye wò boŋ nègbɔna gbɔnyea?” 15 Gake Yesu ɖo eŋu nɛ be: “Lɔ̃ ɖe edzi nam fifia, elabena mɔ sia dzie míato awɔ nu siwo katã le dzɔdzɔe.” Ale wòdzudzɔ mɔxexe nɛ. 16 Ke esi wonyrɔ Yesu vɔ la, efɔ tso tsia me enumake; eye kpɔ ɖa, dziƒowo nu ʋu,+ eye wòkpɔ Mawu ƒe gbɔgbɔ la wòle ɖiɖim ɖe edzi abe ahɔnɛ ene.+ 17 Kpɔ ɖa! Gbe aɖe hã ɖi tso dziƒowo+ gblɔ be: “Ame siae nye Vinye+ si gbɔ nyemelɔ̃a nu le o, si ƒe nu dzea ŋunye.”+